title: Nicklas Danielsson

text: Danielsson edusti Ruotsia MM-kilpailuissa vuosina 2013, 2014 ja 2015, joista vuoden 2013 turnaus päättyi maailmanmestaruuteen ja vuoden 2014 turnaus pronssiin. Yhteensä hän on pelannut 78 A-maaottelua tehopistein 18+15=33. Danielsson teki A-maajoukkuedebyyttinsä Channel One Cupissa 15. joulukuuta 2007 Moskovan Megasport-urheilupalatsissa turnauksen isäntäjoukkue Venäjää vastaan. Hänet merkittiin Ruotsin nelosketjun oikeaan laitaan Niklas Perssonin ja Per Åslundin viereen. Ensimmäisen A-maajoukkuemaalinsa Danielsson teki Channel One Cupissa 18. joulukuuta 2010 Moskovan Megasport-urheilupalatsissa Suomea vastaan.


title: Nicklas Danielsson

text: Danielsson pelasi myös alle 20-vuotiaiden MM-kilpailuissa vuonna 2004. Yhteensä hän on pelannut 24 nuorten ja kahdeksan poikien maaottelua.


title: Celebrity Big Brother 2012

text: Celebrity Big Brother 2012 oli yhdeksäs Celebrity Big Brother kausi Iso-Britanniassa. Kausi alkoi 5. tammikuuta 2012 ja loppui 27. tammikuuta 2012. Kauden voitti Denise Welch


title: Henriksson

text: Henriksson on muun muassa seuraavien henkilöiden sukunimi:


title: 1968 Tunnel Rats

text: 1968 Tunnel Rats on vuonna 2008 julkaistu sotaelokuva, joka kertoo Vietnamin sodan aikaisisten tunnelirotta-erikoisryhmän vaiheista sodan aikana. Elokuvan pääosia esittävät Michael Paré, Nate Parker, Erik Eidem, Jane Le, Jeffrey Christopher Todd, Rocky Marquette, Brandon Fobbs, Scott Cooper, John Wynn ja Wilson Bethel. Elokuvan on ohjannut Uwe Boll. Elokuva voitti Razzie-palkinnon huonoimmasta ohjauksesta.


title: 1968 Tunnel Rats

text: Elokuvan pohjalta ilmestyi myöhemmin samanniminen videopeli, jonka vastaanotto oli pääosin negatiivinen.


title: Wanderlust

text: Wanderlust voi viitata:


title: Denso

text: Denso Corporation () on japanilainen autoteollisuuden yritys.


title: Denso

text: Yritys irtautui Toyotasta vuonna 1949 nimellä "Nippon Denso Co. Ltd" ().


title: Denso

text: Yritys on Japanin johtava autoteollisuuden komponenttien valmistaja ja neljänneksi suurin maailmassa.


title: Denso

text: Toyota TS030 Hybrid käyttää Denson valmistamaa KERS-järjestelmää.


title: Wanderlust (vuoden 2012 elokuva)

text: Wanderlust on vuonna 2012 ensi-iltansa saanut yhdysvaltalainen komediaelokuva, jonka on ohjannut David Wain ja jonka pääosia näyttelevät Jennifer Aniston ja Paul Rudd.


title: Wanderlust (vuoden 2012 elokuva)

text: Vaikka elokuva sai myönteisiä arvosteluita, se oli pettymys lippukassoilla. 35 miljoonalla dollarilla tuotettu elokuva tuotti maailmanlaajuisesti alle 22 miljoonaa dollaria.


title: Wanderlust (vuoden 2012 elokuva)

text: Jäätyään yllättäen vaille töitä newyorkilainen pariskunta joutuu suuntaamaan kaupungista kohti Atlantaa miehen veljen luokse. Matkan varrella pariskunta törmää kuitenkin hippiyhteisöön, jolla on erilainen tapa katsoa asioita.


title: Senna

text: Senna voi tarkoittaa:


title: Ralf Fährmann

text: Ralf Fährmann (27. syyskuuta 1988) on saksalainen jalkapalloilija, pelipaikaltaan maalivahti. Fährmann on oikeajalkainen. Färmann edustaa Saksan Bundesliigassa pelaavaa Schalke 04 -seuraa. Färmannista tuli Schalken ykkösmaalivahti kun Manuel Neuer siirtyi Bayern Müncheniin. Hänen sopimuksensa FC Schalke 04:ssä on voimassa vuoteen 2015 asti.


title: Hakarinteen koulu

text: Hakarinteen koulu on Tammisaaressa sijaitseva suomenkielinen peruskoulu. Koulussa oli lukuvuonna 2014-2015 yhteensä noin 180 oppilasta. Koulussa on luokat 1.-9. Nykyisenä rehtorina toimii Aulimaija Poutanen.


title: Semnan (avaruuskeskus)

text: Imaami Khomenin avaruuskeskus, aiemmalta nimeltään Semnanin avaruuskeskus, on eräs Iranin avaruustutkimuskeskuksista. Sieltä on vuodesta 2009 on tehty satelliittien laukaisuja iranilaisella Safir-kantoraketilla. Ensimmäinen laukaistu satelliitti oli 2.2.2009 laukaistu Omid.


title: Ghetto-Orientated Mixtape

text: Ghetto-Orientated Mixtape on rap-artisti Huge L:n ILS-tuotannon nimissä 5. toukokuuta 2009 julkaistu mixtape. Levyn kappaleista "Loitsuja" sekä "Steve Anthem" on julkaistu musiikkivideot.


title: Unknown Horizons

text: Unknown Horizons on peli, jossa yhdistyy kaupunginrakennuspelin ja reaaliaikaisen strategiapelin piirteitä. Se on julkaistu GNU-lisenssillä ja on näin ollen vapaa ohjelmisto.


title: Unknown Horizons

text: Peliä kehitetään hyvin aktiivisesti. Siitä julkaistaan pari kertaa vuodessa uusi versio. Viimeisin ja kahdeksas julkaisu on nimeltään 2017.1. Ensimmäinen alpha-versio pelistä julkaistiin 1. lokakuuta 2008.


title: Unknown Horizons

text: Pelaaja ohjaa ennestään löytämättömän saariston löytäneiden uudisasukkaiden ryhmää. Pelaajan pitää tarjota näille hyvinvoinnin ylläpitämiseksi heidän tarvitsemiaan tarvikkeita (kuten ruokaa, puuta ja työkaluja) ja julkisia palveluja. Vastineeksi asukkaat maksavat veroja kolikoina.


title: Unknown Horizons

text: Kun nämä edellytykset on täytetty, asukkaiden lukumäärä kasvaa ja heidän tasonsa nousee. Tähän mennessä on suunniteltu kuusi siirtokunnantasoa ja 40 rakennusta.


title: Unknown Horizons

text: Ensimmäistä tasoa kutsutaan nimellä "Merenkävijät". Tällä tasolla pyritään lähinnä perustamaan siirtokunta ja sen toiminnalle välttämättömät toiminnot, kuten ruokatuotanto. Toinen taso on "Kansoittajat". Tällä tasolla pelaajalle avautuu uusia rakennuksia, ja asuintelttoja ruvetaan korvaamaan puisilla mökeillä. Tasolla kolme eli "Uudisasukkaat" käyttöön tulee jälleen joitakin uusia rakennuksia ja vanhoihin tulee ristikkopuut. "Kansalaiset" saavat uusia maatilatuotantoon liittyviä rakennuksia ja asuinrakennukset muuttuvat kivisiksi, Tasot V ja VI eli "Kauppiaat" ja "Aristokraatit" ovat vasta suunnitteluvaiheessa.


title: Unknown Horizons

text: "Unknown Horizons" käyttää FIFE-pelimoottoria ja perustuu isometrisiin 2D-grafiikkoihin. Koska myös FIFE on vastakehitysasteella ja "Unknown Horizons" on ensimmäinen iso tätä pelimoottoria käyttävä peli, "Unknown Horizonsin" kehittäjät tekevät tiivistä yhteistyötä FIFE:n kanssa.


title: Unknown Horizons

text: Python valittiin pelin ohjelmointikieleksi, koska FIFE tukee sitä parhaiten ja se on hyvin yhteensopiva eri alustojen kanssa. Lisäksi Pythonin ansiosta kehitys on hyvin nopeaa. "Unknown Horizonsin" grafiikkamallit on luotu Blenderillä, ja sitten renderöity niille näkymä neljästä eri suunnasta (kahdeksan yksiköille).


title: Unknown Horizons

text: Viime versioissa pelisisältöä on merkittävästi lisätty ja sitä tullaan jatkossakin lisäämään. Lisäksi grafiikoita ja ääniä on muokattu laadukkaammiksi, asetusvalikoita on selkeytetty ja asetusvalintoja on tullut lisää. Lisäksi peliin on tuotu yksinkertainen kartanluontisovellus. Tulevaisuudessa keskityttäneen käyttöliittymän kehittämiseen.


title: Mattias Ritola

text: Mattias Kenneth Ritola (s. 14. maaliskuuta 1987 Borlänge) on ruotsalainen jääkiekkoilija, joka pelaa Sveitsin National League A:n Fribourg-Gottéronissa. Hän on pelipaikaltaan vasen laitahyökkääjä. Ritola on pelityyliltään kahden suunnan hyökkääjä. Hän on pelannut aiemmin myös NHL:ssä yhteensä 43 runkosarja- ja kaksi playoff-ottelua tehopistein 4+5=9.


title: Mattias Ritola

text: Ritolan kasvattajaseura on Borlänge HF, jossa hän pelasi kaudella 2002–2003 ensimmäiset ottelunsa aikuistensarjassa, I-divisioonassa. Kaudeksi 2003–2004 Ritola siirtyi Västra Frölunda HC:n junioreihin. Hän pelasi kauden suurimmaksi osaksi Frölundan J20-joukkueessa, mutta osan kaudesta myös J18-joukkueessa. Ritola jakoi tehopisteillä 2+7=9 J18 Allsvenskanin pudotuspelien pistepörssin voiton joukkuetoverinsa Fredrik Petterssonin kanssa. Frölunda voitti kauden päätteeksi J18 Allsvenskanin mestaruuden. Kesken kauden 2004–2005 Ritola siirtyi Frölundan J20-joukkueesta samassa sarjassa pelaavaan Leksands IF:ään. Detroit Red Wings varasi hänet neljännellä kierroksella 103. pelaajana .


title: Mattias Ritola

text: Leksands IF:n miesten joukkue nousi Elitserieniin kaudeksi 2005–2006, jolloin myös Ritola pelasi tulokaskautensa Elitserienissä. Hän teki 30 runkosarja- ja kahdeksassa karsintasarjan ottelussa kolme syöttöpistettä. Osan kaudestaan hän pelasi Leksandin J20-joukkueessa. Leksandin Elitserien-joukkue putosi kauden päätteeksi takaisin HockeyAllsvenskaniin. Kaudella 2006–2007 Ritola pelasi Leksandin J20-joukkueessa sekä saman sarjan IFK Arboga IK:ssa ja sarjatasoa alempana, I-divisioonan Borlänge HF:ssä.


title: Mattias Ritola

text: Kesäkuussa 2007 Ritola teki kolmivuotisen tulokassopimuksen Detroit Red Wingsin kanssa. Hän teki kaudella 2007–2008 AHL-joukkue Grand Rapids Griffinsissä 72 runkosarjaottelussa tehopisteet 7+15=22. Ritola pelasi kauden aikana myös kaksi NHL-ottelua, joissa teki yhden syöttöpisteen. Hän pelasi ensimmäisen NHL-ottelunsa 15. maaliskuuta 2008 Nashville Predatorsia vastaan. Detroit voitti kauden päätteeksi Stanley Cupin. Ritola ei pelannut ainuttakaan ottelua NHL:n pudotuspeleissä, mutta sai Stanley Cup -sormuksen ja oli mukana joukkuekuvassa. Kauden 2008–2009 Ritola pelasi kokonaan farmijoukkueessa. Kaudella 2009–2010 hän oli tehopisteillä 19+23=42 Grand Rapidsin kolmanneksi paras pistemies Jan Muršakin kanssa. Ritola pelasi kauden aikana myös viisi runkosarja- ja yhden pudotuspeliottelun NHL:ssä.


title: Mattias Ritola

text: Toukokuussa 2010 Ritola teki kolmivuotisen jatkosopimuksen Red Wingsin kanssa, mutta joukkue asetti hänet jo ennen kauden 2010–2011 alkua siirtolistalle, josta Tampa Bay Lightning otti Ritolan lokakuussa. Hän pelasi suurimman osan kaudestaan NHL:ssä tehden 31 runkosarja- ja yhdessä pudotuspeliottelussa tehopisteet 4+4=8. Ritola pelasi ison osan kaudestaan Tampa Bayn farmijoukkueessa Norfolk Admiralsissa ja oli AHL:n kevään 2011 pudotuspeleissä neljällä syötöllään joukkueen paras syöttäjä Matt Fornataron kanssa.


title: Mattias Ritola

text: Ritola aloitti kauden 2011–2012 NHL:ssä ja pelasi viisi runkosarjaottelua ilman tehopisteitä. Tämän jälkeen Tampa Bay lähetti hänet farmijoukkueeseen, jolloin Ritola jätti NHL:n ja palasi Ruotsiin. Hän teki kevääseen 2013 asti ulottuvan pelaajasopimuksen Elitserien-joukkue MODO Hockeyn kanssa marraskuussa 2011. Kesken kauden 2014–2015, lokakuussa 2014 Ritola palasi kevääseen 2016 asti ulottuvalla sopimuksella Leksands IF:ään. Hän voitti kevään 2015 Kvalserienissä joukkueen sisäisen tehotilaston lukemalla +4, mutta Leksand putosi kauden päätteeksi kuitenkin Allsvenskaniin.


title: Mattias Ritola

text: Helmikuussa 2015 Ritola teki kolmivuotisen jatkosopimuksen Leksandin kanssa, mutta hän jätti Allsvenskaniin pudonneen joukkueen kuitenkin jo samana keväänä ja siirtyi kaudeksi 2015–2016 jatkamaan SHL-uraansa kaksivuotisella sopimusella Skellefteå AIK:n riveihin. Ritola pelasi runkosarjassa loukkaantumisten takia vain 33 ottelua, mutta hän onnistui tekemään lähes piste per peli -tahdilla 32 tehopistettä. Mestarien liigassa Ritola pelasi vain kaksi ottelua. SHL:n kevään 2016 pudotuspeleissä hän jakoi Skellefteån sisäisen pistepörssin voiton John Normanin kanssa tehoilla 5+8=13. Ritola voitti kauden päätteeksi SHL-hopeaa.


title: Mattias Ritola

text: Kaudeksi 2016–2017 Ritola siirtyi kaksivuotisella sopimuksella Sveitsin National League A:n Fribourg-Gottéroniin.


title: Mattias Ritola

text: Ritola edusti Ruotsia MM-kilpailuissa vuonna 2016. Yhteensä hän on pelannut 12 A-maaottelua tehden kaksi syöttöpistettä. Ritola teki A-maajoukkuedebyyttinsä Channel One Cupin 15. joulukuuta 2011 Chomutovissa pelatussa avausottelussa Tšekkiä vastaan ja antoi syötön Niklas Perssonin tekemään 2–1-voittomaaliin.


title: Mattias Ritola

text: Ritola pelasi myös alle 20-vuotiaiden MM-kilpailuissa vuonna 2006. Hän pelasi myös alle 18-vuotiaiden MM-kilpailuissa vuonna 2005, jolloin Ruotsi voitti pronssia. Ritola pelasi myös U-18 Junior World Cupissa vuonna 2004 voittaen pronssia.


title: Mattias Ritola

text: Ritolan pikkuveljet Andreas ja Martin pelaavat jääkiekkoa.


title: Pähkähullu parodiashow

text: Pähkähullu parodiashow () on BBC:n tuottama brittiläinen sketsisarja, jossa imitoidaan britannialaisia julkisuuden henkilöitä. Sarjan pääesiintyjät ovat koomikot Jon Culshaw ja Debra Stephenson. Ohjelmaa esitetään Britanniassa BBC One -kanavalla ja Suomessa Subilla.


title: Pähkähullu parodiashow

text: Ohjelmassa parodian kohteena ovat olleet muun muassa Ricky Gervais, Gordon Brown, Simon Cowell, Dannii ja Kylie Minogue sekä "Life on Mars" -draamasarjan hahmo Gene Hunt.


title: Niemimaan armeija

text: Niemimaan armeija (), lempinimeltään Magruderin armeija (), oli Konfederaation armeija Yhdysvaltain sisällissodassa. Armeija tuli tunnetuksi erityisesti voitokkaasta Big Bethelin taistelusta. Se perustettiin 26. toukokuuta 1861 ja lakkautettiin 26. huhtikuuta 1862, jolloin armeija liitettiin Pohjois-Virginian armeijaan.


title: California Jam

text: California Jam oli rock-festivaali, joka järjestettiin Ontario Motor Speedway -radalla Kaliforniassa 6. huhtikuuta 1974. Festivaalin järjestivät Sandy Feldman, Don Branker, Leonard Stogel ja ABC Entertainment -yhtiö. Sepp Donahowerin ja Gary Perkinsin losangelesilainen Pacific Presentations -yritys koordinoi tapahtuman, palkkasi esiintyjät ja hoiti mainostuksen. Tapahtumaa oli seuraamassa 250 000 maksanutta katsojaa, mikä oli siihen aikaan ennätys yleisömäärässä ja tuloissa. Festivaali oli erittäin onnistunut järjestelyllisesti ja rahallisesti, ja se vaikutti merkittävisti rockmusiikin kaupallistamiseen.


title: California Jam

text: Esiintyjät soittojärjestyksessä:


title: California Jam

text: Emerson, Lake & Palmer ja Deep Purple olivat molemmat pääesiintyjinä festivaaleilla.


title: California Jam

text: Deep Purple esiintyi festivaaleilla uudella kokoonpanollaan, johon kuuluivat laulaja David Coverdale ja basisti-laulaja Glenn Hughes. Yhtye sai valita, milloin astuu lavalle, ja se päätti soittaa toiseksi viimeisenä. Yhtye uskoi, että festivaali kestäisi kuitenkin yli määrätyn ajan, kuten useimmilla festivaaleilla kävi, joten he päättivät odotuttaa yleisöä pimeälle asti, ennen kuin astuisivat lavalle. Festivaali ei tästä huolimatta kestänyt yli määrättyä aikaa. Keikan loputtua yhtyeen kitaristi Ritchie Blackmore heitti useita kitaroitaan yleisön niskaan ja kävi yhden TV-kameran kimppuun kitaralla. Pyrotekniikoissa sattuneen virheen takia lavalla tapahtui räjähdys, joka sytytti lavan osittain palamaan. Yhtyeen on sanottu lähteneen paikalta helikopterilla välttääkseen mahdollisen pidätyksen.


title: California Jam

text: Emerson, Lake & Palmer -yhtyeen esitys näytettiin livenä koko Yhdysvalloissa, mitä pidetään yhtyeen uran huipentumana. Festivaaleilla kuvattiin myös kuuluisa kohtaus Keith Emersonista soittamassa pianoa 15 metrin korkeudessa.


title: California Jam

text: Lipun festivaaleille osti ennätysmäärä ihmisiä. Woodstock-festivaaleilla New Yorkissa oli enemmän yleisöä, mutta harva oli ostanut lipun.


title: California Jam

text: Toinen ennätys, jonka California Jam rikkoi, oli suurimman (vahvimman) äänilaitteiston käyttö konsertissa.


title: Thomas G. Morris

text: Thomas Gayle Morris (20. elokuuta 1919 Eastlandin piirikunta, Texas – 4. maaliskuuta 2016 Amarillo, Texas) oli yhdysvaltalainen demokraattisen puolueen poliitikko. Hän istui New Mexicon edustajainhuoneessa. Hänet valittiin Yhdysvaltain edustajainhuoneen jäseneksi New Mexicon 1. vaalipiiristä, ja hän istui siellä vuosina 1959–1969. Häntä edelsi John J. Dempsey ja seurasi Manuel Lujan nuorempi.


title: Big Bethelin taistelu

text: Big Bethelin taistelu (), tunnetaan myös nimillä Bethelin kirkon taistelu ja Mahtava Bethel, oli yksi Yhdysvaltain sisällissodan ensimmäisistä maataisteluista Fort Sumterin taistelun jälkeen. Se käytiin 10. kesäkuuta 1861 Unionin ja Konfederaation joukkojen välillä. Taistelu alkoi Konfederaation joukkojen hyökättyä Unionin sotilaita vastaan ja päättyi Unionin perääntymiseen. Kuten muutkin sisällissodan alkuajan taistelut, Big Bethelin taistelussa kuolonuhrit jäivät vähäisiksi, 19 mieheen. Yksi taisteluissa kuolleista oli Unionin majuri Theodore Winthrop.


title: Pinocchio (vuoden 2002 elokuva)

text: Pinocchio on vuonna 2002 julkaistu italialainen fantasia/perhe-elokuva, joka perustuu Carlo Collodin lastenromaaniin "Pinokkion seikkailut". Elokuvan pääosia esittävät Roberto Benigni, Nicoletta Braschi, Carlo Giuffrè, Peppe Barra, I Fichi d'India, Kim Rossi Stuart, Giorgio Ariani, Mino Bellei, Remo Masini ja Alessandro Bergonzoni. Elokuvan on ohjannut Roberto Benigni. Elokuvan amerikkalaisessa versiossa elokuvan äänirooleja esittävät muun muassa Breckin Meyer, David Suchet, Glenn Close, John Cleese, Cheech Marin, Eddie Griffin, Topher Grace, Giacomo Gonnella ja James Belushi. Elokuva ei menestynyt taloudellisesti ja voitti ensimmäisenä ulkomaalaisena elokuvana Razzie-palkinnon huonoimmasta miespääosasta.


title: János Hári

text: János Hári (s. 3. toukokuuta 1992 Budapest, Unkari) on unkarilainen jääkiekkoilija, joka pelaa EBEL-liigassa Fehérvár AV19:n joukkueessa. Kaudella 2016–2017 Hari pelasi Ruotsin SHL-liigan Leksands IF:ssä. Hän on pelipaikaltaan vasen laitahyökkääjä, mutta Hári osaa pelata myös keskellä.


title: János Hári

text: Hári aloitti jääkiekkoilun 5-vuotiaana. Hän muutti perheineen Ruotsiin ollessaan 12-vuotias. Hári edusti Hammarby IF:ää, josta hän siirtyi kesken kauden 2007–2008 Färjestad BK:n U16-junioreihin ja voitti tehoilla 13+10=23 koko U16 SM:n piste- ja maalipörssin. Kaudella 2008–2009 Hári voitti Färjestadin J18-joukkueen sisäisen pistepörssin J18 Elitissä ja J18 Allsvenskanin pudotuspeleissä. Kaudella 2009–2010 hän saavutti saman molempien sarjojen runkosarjassa. Hári pelasi kauden aikana myös ensimmäiset miesten pelinsä esiintyessään kolmessa ottelussa I-divisioonajoukkue Skåre BK:ssa.


title: János Hári

text: Kesällä 2010 Hári oli varattavissa NHL:ään; tammikuussa 2010 NHL:n kykyjenetsijäpalvelu listasi hänet Euroopassa pelaavien kenttäpelaajien rankingissa sijalle 52, mutta Hári jäi lopulta ilman varausta. Hänet kuitenkin varasi samana kesänä QMJHL-joukkue Montréal Juniors numerolla 12. . Hári on edelleen varattavissa NHL:ään kesällä , jonne NHL:n kykyjenetsijäpalvelu listasi hänet Euroopassa pelaavien kenttäpelaajien rankingissa sijalle 50. tammikuussa 2012. Huhtikuussa Hárin sijoitus oli 56.


title: János Hári

text: Kaudeksi 2010–2011 Hári siirtyi hänet varanneeseen QMJHL-joukkue Montréal Juniorsiin, josta Hári siirtyi Eliezer Sherbatovin kanssa kesken kauden Rouyn-Noranda Huskiesiin tammikuussa 2011. Kaudeksi 2011–2012 hän palasi Ruotsiin ja siirtyi vuoden mittaisella sopimuksella MODO Hockeyn riveihin. Hári debytoi Elitserienissä 15. lokakuuta 2011 ottelussa Luleå HF:ää vastaan. Yhteensä hän pelasi Elitserienissä 31 runkosarja- ja yhden playoff-ottelun tehoin 5+6=11. Hári pelasi ison osan kaudestaan myös MODOn J20-joukkueessa, jonka toiseksi paras pistemies hän oli Måns Krügerin jälkeen tehoilla 17+24=41. Helmikuussa 2012 Hári teki kaksivuotisen jatkosopimuksen MODOn kanssa.


title: János Hári

text: Kaudella 2012–2013 Hári jäi MODOn Elitserien-joukkueessa varsin pieneen rooliin ja teki 29 runkosarjaottelussa tehot 0+3=3. Hän vietti ison osan kaudestaan myös MODOn J20-joukkueessa, jonka kolmanneksi paras pistemies Hári oli tehtyään 17 runkosarjaottelussa tehot 13+18=31. Hän pelasi kauden aikana myös yhteensä 15 Allsvenskan-ottelua lainalla Asplöven HC:ssä ja Djurgårdens IF:ssä tehden niissä tehot 2+7=9. Toukokuussa 2013 Hári purki sopimuksensa MODOn kanssa, koska joukkueen seurajohto ei voinut taata hänelle enemmän peliaikaa seuraavalle kaudelle. Päivää myöhemmin Hári teki sopimuksen SM-liigajoukkue Helsingin IFK:n kanssa kaudelle 2013–2014.


title: János Hári

text: Hári palasi taas kaudeksi 2014–2015 vuoden mittaisella sopimuksella MODO:on. Hän teki runkosarjassa 53 ottelussa 21 tehopistettä. Kaudeksi 2015–2016 Hári siirtyi kaksivuotisella sopimuksella sarjatasoa alemmas HockeyAllsvenskanin Leksands IF:ään. Hän oli joukkueen paras syöttäjä ja toiseksi paras pistemies Viktor Amnérin jälkeen tehoilla 10+33=43, joilla Hári jakoi Allsvenskanin pistepörssin viidennen sijan VIK Västerås HK:n Jeremy Williamsin kanssa. Hän voitti koko kevään 2016 nousukarsintojen syöttöpörssin ja jakoi pistepörssin voiton joukkuetoverinsa Jon Knutsin kanssa. Hári oli nostamassa Leksandia kauden päätteeksi vuoden tauon jälkeen takaisin SHL:ään. Kauden 2016–2017 päätteeksi joukkue kuitenkin putosi taas Allsvenskaniin.


title: János Hári

text: Hári pelasi IA-divisioonan MM-kilpailuissa vuosina 2012, 2013, 2014 ja 2015, joista kaksi ensimmäistä turnausta pronssiin ja vuoden 2015 turnaus hopeaan sekä sarjanousuun A-sarjaan. Hänet valittiin vuoden 2013 turnauksen päätteeksi myös Unkarin parhaaksi pelaajaksi. Vuoden 2014 turnauksessa Hári palkittiin joukkueensa yhtenä kolmesta parhaasta pelaajasta. Hän pelasi myös Pyeonchangin olympiakisojen 2018 karsinnoissa. Hári teki A-maajoukkuedebyyttinsä 13. marraskuuta 2011 kotimaassaan neljän maan turnauksessa.


title: János Hári

text: Hári pelasi myös alle 20-vuotiaiden MM-kilpailuissa vuonna 2009 I-divisioonatasolla ja vuonna 2012 IIA-divisioonassa, jolloin hän voitti pronssia. Alle 18-vuotiaiden MM-kilpailuissa hän pelasi I-divisioonatasolla vuosina 2009 ja 2010. Ensimmäisenä mainitussa turnauksessa Hári oli tehoilla 3+4=7 Unkarin toiseksi paras maalintekijä ja kolmanneksi paras pistemies. Hänet palkittiin Unkarin parhaana pelaajana ja valittiin B-lohkon parhaaksi hyökkääjäksi. Turnaus päättyi B-lohkon pronssiin. Vuoden 2010 turnaus päättyi puolestaan B-lohkon hopeaan. Hári jakoi neljällä syötöllään Unkarin sisäisen syöttöpörssin voiton.


title: János Hári

text: Hárin pikkuveli Norbert pelaa kotimaassaan MOL Ligan Debreceni Hoki Klubissa.


title: Fire with Fire

text: Fire with Fire on vuonna 2012 ensi-iltansa saanut draamaelokuva. Elokuvan pääosia esittävät Josh Duhamel, Rosario Dawson, Bruce Willis, Nnamdi Asomugha, Quinton Jackson, Vincent D'Onofrio, Richard Schiff, Vinnie Jones, Arie Verveen ja Bonnie Somerville. Elokuvan ohjasi David Barrett.


title: Denise Borino-Quinn

text: Denise Borino-Quinn (6. tammikuuta 1964 – 27. lokakuuta 2010) oli yhdysvaltalainen näyttelijä, joka esiintyi vuosina 2001–2007 Ginny Sacramonin roolissa, Johnny Sackin ylipainoisena vaimona televisiosarjassa "Sopranos".


title: Denise Borino-Quinn

text: Borino syntyi Roselandissa, New Jerseyssä, ja kävi West Essex High Schoolia, joka oli myös David Chasen oppilaitos. Borino valittiin "Sopranos"-rooliinsa 14 000 näyttelijättären joukosta. Ennen valintaansa hän oli avustanut lakifirman Hoagland, Longo, Moran, Dunst & Doukasin toimistolla New Brunswickissä. Roolissa esiintymisen jälkeen hänen painoaan pudotettiin vertikaalisesti tuetulla gastroplastialla.


title: Denise Borino-Quinn

text: Borino meni vuonna 2005 naimisiin Luke Quinn nuoremman kanssa, ja pari asui Bordentownissa. Lapseton avioliitto päättyi miehen kuolemaan maaliskuussa 2010. Borino-Quinn itse kuoli maksasyöpään saman vuoden lokakuussa 46-vuotiaana Morristownissa.


title: Drosophyllum lusitanicum

text: Drosophyllum lusitanicum on lihansyöjäkasvilaji, joka muodostaa oman kasviheimon Drosophyllaceae. Laji on kihokkikasvien (Droseraceae) sukulainen. "Drosophyllum lusitanicum"ia tavataan luonnonvaraisena melko suppealla alueella Iberian niemimaan eteläosassa Espanjassa ja Portugalissa sekä Marokossa. Se on osittain puuvartinen ja sen pitkissä lehdissä on alapinnalla tahmeita karvoja.


title: Eagle Peak (Wyoming)

text: Eagle Peak on Wyomingissä Absarokavuoristossa sijaitseva vuori, joka on 3 462 metriä korkea ja Yellowstonen kansallispuiston korkein kohta. Se sijaitsee Yellowstonen ja Shoshonen kansallismetsän rajalla. Nimen vuorelle antoi geologi Arnold Hague.


title: Nokikiitäjät

text: Nokikiitäjät ("Cypseloides") on kiitäjien heimoon kuuluva kiitäjälintusuku. Nokikiitäjien sukuun kuuluu BirdLife Suomen mukaan kahdeksan lajia.


title: Lombardin kieli

text: Lombardi on Pohjois-Italiassa ja Sveitsissä puhuttava romaaninen kieli. Sitä puhui vuonna 2002 äidinkielenään 3,9 miljoonaa ihmistä. Kieli on sukua italialle, mutta eroaa paljon italian kirjakielestä. Lombardilla on useita murteita, joista jotkut ovat niin erilaisia että puhujat eivät ymmärrä toisiaan.


title: Oussama Assaidi

text: Oussama Assaidi (, s. 15. elokuuta 1988 Beni-Boughafar, Marokko) on marokkolainen jalkapalloilija. Keskikentän vasemmalla laidalla pelaava Assaidi edustaa Englannin Valioliigassa pelaavaa Liverpoolia.


title: Oussama Assaidi

text: Assaidi pelasi kaudet 2006–2008 alankomaalaisessa Omniworldissa tehden 36 ottelussa kolme maalia. Kaudeksi 2008–2009 hän siirtyi De Graafschapiin, jossa pelasi ensimmäisenä kautenaan 12 ottelua ja teki yhden maalin. Assaidi vaihtoi kesken seuraavan kauden Heerenveeniin tehtyään De Graafschapissa viisi maalia viidessä ottelussa. Hän pelasi Heerenveenissä loppukauden aikana 20 ottelua ja teki yhden maalin. Seuraavilla kausilla maaleja syntyi enemmän: kaudella 2010–2011 yhdeksän maalia 31 ottelussa ja kaudella 2011–2012 kymmenen maalia 27 ottelussa. Kaudella 2012–2013 Assaidi ehti pelaamaan Heerenveenissä vain yhden ottelun, kunnes siirtyi englantilaiseen Liverpooliin. Tammikuussa 2015, Liverpool ilmoitti päättäneen Assaidin lainapestin Stokeen. Alun perin oli sovittu, että nopea marokkolainen pelaisi kauden loppuun Stokessa, mutta sen sijaan hän siirtyi Dubailaisseura Al-Ahli Dubaiin vajaan viiden miljoonan punnan siirtosummalla.


title: Oussama Assaidi

text: Assaidi on edustanut Marokkoa vuodesta 2011 lähtien. Hän pelasi ensimmäisen maaottelunsa 9. helmikuuta 2011 Nigeriä vastaan saatuan kutsun Marokon silloiselta valmentajalta Eric Geretsiltä. Ensimmäisen maalinsa hän teki Marokolle 4. kesäkuuta 2011 Afrikan-mestaruuskisojen karsintaottelussa Algeriaa vastaan.


title: Oussama Assaidi

text: Assaidi valittiin vuoden 2012 Afrikan-mestaruuskisoihin, jossa hän pelasi yhden ottelun avausottelussa Tunisiaa vastaan. Marokon kisat päättyivät alkulohkoon.


title: Lombardi

text: Lombardi voi tarkoittaa ainakin seuraavia asioita:


title: Mart Port

text: Mart Port (22. tammikuuta 1922 Pärnu, Viro – 3. helmikuuta 2012 oli virolainen arkkitehti.


title: Mart Port

text: Mart Portin isä oli virolainen kasvitieteilijä Jaan Port (1891–1950). Toisessa maailmansodassa hän taisteli puna-armeijassa ja opiskeli sodan päätyttyä arkkitehtuuria Tallinnan teknillisessä yliopistossa.


title: Mart Port

text: Vuoteen 1990 Port toimi valtiollisessa arkkitehtitoimistossa Eesti Projektissa, vuosina 1961–1989 pääarkkitehtina. Lisäksi hän toimi 1961–1992 dosenttina Tallinnan taidekorkeakoulussa, vuodesta 1977 professorina. 1955–1979 oli Viron neuvostotasavallan arkkitehtiliiton puheenjohtaja. Vuonna 1972 hänelle myönnettiin Viron neuvostotasavallan valtionpalkinto ja 1978 arvonimi Neuvostoliiton kansanarkkitiehti.


title: Mart Port

text: Port oli vastaavana arkkitehti suunniteltaessa Tallinnan, Tarton ja Viljandin yleiskaavaa ja uusien kaupunginosien Tallinnan Mustamäen, Väike-Õismäen, Lasnamäen, Tarton Annelinnin ja Viljandin Männimäen pääsuunnittelija. Lisäksi hän suunnitteli erilaisia rakennustyyppejä Neuvostoliiton rakennusteollisuudelle (asuintaloja, kouluja, kulttuuritaloja, kauppahalleja, lastenhuoltolaitoksia).


title: Mart Port

text: Portin yksittäisiä tunnettuja hankkeita ovat Viron kommunistisen puolueen puoluetoimisto (Raine Karpin ja Olga Kontšajevan kanssa, 1964–1968), Tallinnan Viru-hotelli (Henno Sepmannin kanssa, 1972) sekä runsaasti asuintaloja ja teollisuusrakennuksia (Eesti Kaabel, 1961). Mart Portin käsialaa on myös monumentaalinen puna-armeijan muistomerkki Maarjamäessä ("Maarjamäe obelisk", 1960) Itämeren rannalla.


title: M/V Rabaul Queen

text: M/V Rabaul Queen oli papuauusiguinealaisen Rabaul Shipping -yrityksen omistama ja Star Shipsin operoima matkustajalautta, joka upposi Salomonmerellä helmikuussa 2012. Alus valmistui vuonna 1983 Japanissa, jossa se liikennöi vuoteen 1998. Tämän jälkeen alus siirtyi Papua-Uuteen-Guineaan, jossa se aloitti Kimben ja Laen välisellä reitillä.


title: M/V Rabaul Queen

text: 2. helmikuuta 2012 aamuyöllä paikallista aikaa alus joutui kovan merenkäynnin keskelle. Kolme suurta aaltoa sai aluksen kaatumaan. Noin neljä tuntia myöhemmin kuuden aikaan aamulla paikallista aikaa (1.2. 20:00 UTC) alus upposi yhdeksän meripeninkulman (16 kilometrin) päähän Finschhafenista. M/V "Rabaul Queen" oli saapumassa määränpäähän lähes 20-tuntisen matkan jälkeen. Aluksessa oli tapahtumahetkellä 12 miehistön jäsentä ja arviolta 350 matkustajaa, vaikka on mahdollista, että lautta on saattanut kuljettaa jopa 500 matkustajaa. Laivaa operoineen Star Shipsin mukaan aluksessa ei luultavasti ollut ulkomaalaisia.


title: M/V Rabaul Queen

text: Papua-Uusi Guinea ja Australia aloittivat yhteisen pelastusoperaation pian uppoamisen jälkeen. Merestä pelastetiin 246 eloonjäänyttä onnettomuuspäivänä. Ruumiita löydettiin kuusi. Selviytyneitä ei löytynyt onnettomuuspäivän jälkeen. Yli 100 ihmistä on edelleen kadoksissa. Seitsemän eloonjäänyttä kuljetettiin Angau Memorial Hospitaliin Laehen. Kolmella oli vakavia vammoja. 27 onnettomuudesta selvinnyttä olivat pelastautuneet asumattomalle saarelle. Erään heistä raportoitiin ottaneen matkapuhelimella yhteyttä perheeseensä.


title: M/V Rabaul Queen

text: Useita henkiinjääneitä pelasti kuusi kauppa-alusta, jotka hälytti apuun Australian Maritime Safety Authority (AMSA). Apua AMSAlta pyysi Rabaul Shipping laivan kadottua satelliittipaikannusjärjestelmästä. Seitsemän kiinteäsiipistä Royal Australian Air Forcen ilma-alusta osallistui eloonjääneiden etsintään. Myös kolme helikopteria ja seitsemän venettä avustivat pelastustöissä.


title: Punaneidonunikko

text: Punaneidonunikko ("Glaucium corniculatum") on neidonunikoihin kuuluva, punakukkainen kasvilaji.


title: Punaneidonunikko

text: Yksivuotinen punaneidonunikko kasvaa 20–40 cm korkeaksi. Kasvi on karvainen ja sen maitiaisneste on väriltään keltaista. Lehdet ovat parijakoisia, liuskat ovat leveitä ja melko suippohampaisia. Kukat ovat yksittäin lehtihangoissa. Verhiö on kaksilehtinen, mutta verholehdet varisevat varhain. Säteittäinen teriö on 3–4 cm leveä ja väriltään punertava tai oranssi, terälehdet ovat usein mustatyvisiä. Heteitä on runsaasti. Suomessa punaneidonunikko kukkii Suomessa heinä-elokuussa. Kota on jopa 20 cm pitkä, hoikka ja karheakarvainen.


title: Punaneidonunikko

text: Punaneidonunikko on alun perin kotoisin Välimeren alueelta, Etelä-Euroopasta ja Lounais-Aasiasta. Suomessa punaneidonunikkoa on tavattu satunnaisena lajina lähinnä maan eteläisistä osista. Lajin pohjoisimmat havainnot ovat Oulun seudulta ja Etelä-Lapista. Suomessa suurin osa lajin havainnoista on tehty 1900-luvun puoliväälin tienoilla tai sitä ennen.


title: Punaneidonunikko

text: Alkuperäisellä levinneisyysalueellaan punaneidonunikko kasvaa pensasaroilla, rannoilla ja joutomailla. Suomessa punaneidonunikko on tulokaslaji, jota tavataan tavallisesti myllyillä, rautateillä, satamissa ja kaatopaikoilla.


title: Punaneidonunikko

text: Lähi-idässä punaneidonunikkoa on käytetty rohdoskasvina. Sen terälehdistä puristamalla tai koko kasvia keittämällä on saatu silmätippoja silmätulehdusten hoitoon.


title: Suomela

text: Suomela on kylä Lohjan Pusulassa Uudenmaan maakunnassa.


title: Suomela

text: Suomelassa on kylätoimikunnan rakentama lentopallokenttä ja Kuurtiomäen laskettelurinne. Suomelassa toimii metsästysseura Suomelan Samoojat.


title: Suomela

text: Suomelassa pääelinkeino on maanviljelys. Palveluita ovat pieneläinklinikka ja viikoittainen kirjastoauto. Kouluihin on ala-asteelle taksikuljetus ja yläasteelle sekä lukioon bussikuljetus.


title: Suomela

text: Suomelan kylää halkoo kirkasvetinen Hirvijoki, josta on noussut aikoinaan paljon rapuja. Kevättulvia on ehkäisty ruoppauksilla. Ruoppauksen yhteydessä joessa levisi rapurutto, joka hävitti rapukannan lähes täysin. Hirvijoki laskee Ikkalan suunnasta kohti Pusulanjärveä. Joki on hyvin kalaisa. Erityisesti hauki viihtyy kesällä hyvin matalavetisessä joessa.


title: Suomela

text: Erikoisuutena mainittakoon kylässä olleen 1990-luvulla Euroopan suurimman muurahaispesän, joka noteerattiin Guinnessin ennätyskirjassa.


title: Salomonmeri

text: Salomonmeri on Tyynenmeren merialue Uuden-Guinean ja Salomonsaarten välissä. Meren pinta-ala on noin 720 000 neliökilometriä. Sen syvyys on keskimäärin noin 3 000 metriä ja syvin kohta 9 140 metriä.


title: Salomonmeri

text: Salomonmerellä käytiin toisen maailmansodan aikana useita tärkeitä taisteluja liittoutuneiden ja Japanin välillä.


title: Louis C. Camilleri

text: Louis Carey Camilleri (s. 1955 Aleksandria, Egypti) on yhdysvaltalainen yritysjohtaja, joka aloitti Ferrarin toimitusjohtajana 21. heinäkuuta 2018. Hän on työskennellyt aiemmin tupakkayhtiö Philip Morris Internationalin hallituksen puheenjohtajana ja toimitusjohtajana. Camilleri syntyi Egyptissä asuneeseen maltalaisperheeseen ja opiskeli HEC Lausannessa Sveitsissä taloustiedettä ja liikkeenjohtoa.


title: Louis C. Camilleri

text: Camilleri toimi analyytikkona W. R. Grace and Companyssa ja aloitti Philip Morris Europen palveluksessa työskentelyn vuonna 1978. Joulukuussa 1995 hänet nimitettiin Kraft Foodsin puheen- ja toimitusjohtajaksi. Marraskuussa 1996 hän sai nimityksen Philip Morrisin vanhemmaksi varapuheenjohtajaksi ja talousjohtajaksi (CFO).


title: Louis C. Camilleri

text: Huhtikuussa 2002 Camillerista tuli Philip Morrisin (nyk. Altria Group) ja vuonna 2006 Philip Morris Internationalin tultua erilliseksi yhtiöksi sen toimitusjohtaja.


title: Louis C. Camilleri

text: Camilleri on eronnut, ja hänellä on kolme lasta. Vuonna 2010 hän ansaitsi 20,6 miljoonaa dollaria. Hän on itse tupakoitsija ja on vähätellyt tupakoinnin lopettamisen vaikeutta, vaikka myöntää tavan olevan riippuvuutta aiheuttava.


title: Éric Boullier

text: Éric René Boullier (s. 9. marraskuuta 1973, Laval, Ranska) on ranskalainen kilpainsinööri. Hän on myös F1-talliyhdistys FOTA:n varapuheenjohtaja.


title: Éric Boullier

text: Vuodet 2010–2013 Boullier toimi Lotus F1 Teamin ja sitä edeltäneen Renault’n tallipäällikkönä. Vuodet 2014–2018 Boullier toimi McLarenin tallipäällikkönä. Hän irtisanoutui McLarenilta 4. heinäkuuta 2018.


title: Éric Boullier

text: Boullier on valmistunut ranskalaisen Institut Polytechnique des Sciences Appliquees insinööritieteiden koulussa, jossa hän opiskeli ilmailu- ja avaruusaluksien suunnittelua. Vuonna 2008 Boullieristä tuli Gravity Sport Managementin toimitusjohtaja.


title: Éric Boullier

text: Vuonna 2009 sijoitusyhtiö Genii Capital osti Renault F1 Team -tallin ja Boullier nimettiin vuoden 2010 alussa tallin tallipäälliköksi. Vuonna 2012 Boullier jatkoi Lotus F1 Team -nimeä kantavan tallin tallipäällikkönä. Vuoden 2014 alussa Boullier ilmoitti jättävänsä tallipäällikön tehtävät Lotuksella. Tammikuun lopussa uutisoitiin Boullierin siirtyvän McLarenin kilpailutoimintojen johtajaksi. Samalla hänet nimitettiin Martin Whitmarshin tilalle tallin uudeksi tallipäälliköksi. Heinäkuussa 2018 Boullier irtisanoutui McLarenin tallipäälikön paikalta, tähän ratkaisuun johtivat McLarenin heikot suoritukset edeltävinä vuosina.


title: Gérard Lopez

text: Gérard Lopez (s. 27. joulukuuta 1971) on luxemburgilais-espanjalainen yrittäjä ja liikemies. Hän on Eric Luxin ohella Genii Capitalin perustajaosakas ja toimii yhtiön puheenjohtajana. Hän toimi myös puheenjohtajana Formula 1-talli Lotus F1 Team -tallissa. Vuonna 2014 Lopez nousi Lotus -tallin tallipäälliköksi kun Éric Boullier siirtyi McLarenin tallipäälliköksi.


title: Painin Euroopan-mestaruuskilpailut 2012

text: Vuoden 2012 painin Euroopan-mestaruuskilpailut järjestettiin Belgradissa, Serbiassa 6.–11. maaliskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Kilpailupaikkana toimi Beogradska arena. Parhaiten kisoissa menestyivät Venäjän ja Ukrainan painijat.


title: Painin Euroopan-mestaruuskilpailut 2012

text: Belgradissa kilpailtiin edellisen kerran painin EM-tasolla vuonna 2003.


title: Painin Euroopan-mestaruuskilpailut 2012

text: Suomi lähetti Belgradiin viisi kreikkalais-roomalaisen tyylin painijaa, yhden vapaapainijan ja kaksi naispainijaa. Useiden painijoiden loukkaannuttua Suomi ei lähettänyt painijaa kreikkalais-roomalaisen tyylin 66-kiloisten painoluokkaan.


title: Painin Euroopan-mestaruuskilpailut 2012

text: Kreikkalais-roomalaisessa painissa kaikki viisi suomalaista hävisivät avausottelunsa. Hietaniemen ja Suomisen vastustajat voittivat lopulta pronssia.


title: Painin Euroopan-mestaruuskilpailut 2012

text: Vapaapainissa Rantala voitti ensimmäisen ottelunsa, mutta hävisi seuraavan jaksopistein 0–2, 0–5 lopulta neljännen arvokisamitalinsa voittaneelle Hatosille.


title: Painin Euroopan-mestaruuskilpailut 2012

text: Savolan turnaus päättyi ensimmäiseen otteluun, mutta Olli voitti kaksi vastustajaa ennen tappiotaan lopulta neljännen EM-pronssinsa voittaneelle Pavălille.


title: Singaporen historia

text: Singapore on historiansa aikana sijainnut merkittävien vesireittien varrella Kiinan ja Intian välissä, Malakan niemimaan eteläkärjessä. Maan varhaishistoriassa se onkin ollut sekä intialaiskulttuurien, Malakan niemimaalta tulleiden sulttaanikuntien ja Jaavalta ja Sumatralta tulleiden hallitsijoiden vallan alla.


title: Singaporen historia

text: Nykyaikaisen Singaporen syntyhetkenä pidetään vuotta 1819, jolloin Thomas Stamford Raffles sai luvan perustaa Englannin Itä-Intian kauppakomppanian tukikohdan Singaporen saarelle. Singapore kasvoi nopeasti ja siitä tuli merkittävä Britannian siirtomaahallinnon Aasian kaupan keskus. Vuonna 1897 Singapore yhdistettiin Salmisiirtokunniksi Malakan ja Penangin kanssa. Toisessa maailmansodassa Singapore oli japanilaisten miehittämä vuosina 1942-45. Sodan jälkeen maa sai sisäisen itsehallinnon vuonna 1959 ja vuonna 1963 Singapore liittyi Malaijan liittovaltioon, jolloin syntyi Malesian valtio.


title: Singaporen historia

text: Erimielisyydet Malesian ja Singaporen välillä johtivat kuitenkin Singaporen erottamiseen Malesian liittovaltiosta vuonna 1965, jolloin syntyi itsenäinen Singaporen tasavalta. Singaporea johti itsevaltaisesti pääministeri Lee Kuan Yew maan itsenäistymisestä lähtien, vuoteen 1990 asti. Leen hallinnon alla Singapore nousi menestyväksi Aasialaiseksi talousmahdiksi.


title: Singaporen historia

text: Nykyisen Singaporen alueen sijainti Malakan niemimaan eteläkärjessä on jo varhaisista ajoista lähtien ollut Kaakkois-Aasian kauppareittien risteyskohdassa. Sen kautta kulkivat kauppareitit Intiasta ja Arabiasta Kiinaan ja toisaalta muualta Malaijien saaristosta Kiinan ja Intian suuntaan. 600-luvulla Singaporen alueesta tuli osa Srivijayan valtakuntaa ja siellä on arveltu olevan pienikokoinen satama. 1300-luvulla saari tunnettiin myös nimellä Temasek. Temasekin varhainen kaupunki sijaitsi nykyisen Singaporejoen suulla.


title: Singaporen historia

text: Vuonna 1299 Srivijayan pääkaupungin, Sumatralla sijaitsevan Palembangin prinssi Sang Nila Utama perusti Temasekin saarelle kauppatukikohdan ja antoi sille nimeksi Singapura, leijonakaupunki. Nimen alkuperän kerrotaan legendan mukaan olevan hänen keksimänsä. Hänen kerrotaan nähneen maihin noustuaan eläimen, jota hän luuli leijonaksi. Oletettavasti nykyisen Singaporen alueella ei ole kuitenkaan koskaan elänyt aasianleijonia ja hän näki todennäköisemmin malakantiikerin tai aasiankultakissan. Temasek kukoisti 1300-luvulla ja kaupungissa asui arviolta kymmenen tuhatta ihmistä.


title: Singaporen historia

text: Srivijayan valtakunta vähitellen taantui, ja 1200-luvulta alkaen valtakunta alkoi vähitellen hajota. Hajoamista edesauttoi se, että kauppavalta alueella siirtyi vähitellen kiinalaisille aluksille. Lisäksi Srivijayan valtakunta oli useiden Jaavalta tulleiden hyökkäysten kohteena. Hajoamisen myötä alueen uudet nousevat suurvallat, Itä-Jaavalta tulevat Majapahit ja pohjoisesta Siamin alueelta tuleva Ayutthayan kuningaskunta, havittelivat entisen Srivijayan valtakunnan rippeitä itselleen. Temasekin loiston aika kesti vain 80 vuotta, kun joko Majapahit tai Ayutthaya valtasi kaupungin.


title: Singaporen historia

text: Palembangin kuningas Paramesvara pakeni 1388 Majapahitin valloituksia Temasekiin, Singaporen saarelle, josta sai turvapaikan. Hän kuitenkin murhasi Singapuran hallitsijan ja anasti vallan itselleen. Paramesvara yritti taistella alueen herroiksi nousseiden jaavalaisten hallintoa vastaan 1390-luvulla, ja hän perusti Malakan niemimaalle uuden valtakeskuksen. Paramesvara yritti tätä ensin Tumasikissa, mutta saari osoittautui liiaan suojattomaksi Ayutthayaa vastaan. Vuonna 1398 joko siamilaiset tai jaavalaiset valtasivat Temasekin väkivalloin. Paramesvaran valtaa kesti vain muutamia vuosia, hän pakeni Temasekista mantereen puolelle Malakaan. Siellä Paramesvara kääntyi islamiin ja perusti 1402 Malakan sulttaanikunnan. Myöhemmin Malakan sulttaanikunta valloitti myös Singapuran ja saaresta tuli tärkeä osa sulttaanikuntaa.


title: Singaporen historia

text: 1500-luvulle tultaessa eurooppalaiset tulivat alueelle etsimään muun muassa mausteita. Portugalilaiset kasvattivat alueella vaikutusvaltaansa, he perustivat Aasian tukikohdan ensin Goaan, minkä jälkeen he valloittivat Malakan sulttaanikunnan 1511. Hallitseva Malakan sulttaani pakeni nykyisen Johorin osavaltion alueelle ja perusti sinne Johoren sulttaanikunnan, johon myös Singapura kuului. Johoren sulttaanikunta yritti johtaa muitakin malaijilaisvaltioita sotaan portugalilaisia vastaan vallatakseen Malakan takaisin, mutta yritykset epäonnistuivat sillä Johore kilpaili myös pohjoissumatralaista Acehin sulttaanikuntaa vastaan alueen herruudesta. Portugalilaiset polttivat 1611 Singapuran kauppatukikohdan, ja saari jäi vaille merkittävää asutusta pariksi vuosisadaksi, eikä saarella ollut Johoren sulttaanikunnassa merkittävää asemaa. Portugalilaisten jälkeen alueelle tulivat myös hollantilaiset ja britit, ja eurooppalaisten vaikutusvalta malaijien saaristossa kasvoi. Vuonna 1641 hollantilaiset valtasivat Malakan portugalilaisilta, jolloin ylivalta alueella siirtyi.


title: Singaporen historia

text: 1700-luvulla Johoren sulttaanikunta aloitti kaupankäynnille tuottoisan gambiirin viljelyn. Kauppa keskittyi Riausaarille, Singaporesta etelään. Valtavan kysynnän takia sen viljely aloitettiin myös Singaporen saarella 1800-luvun alussa. Samalla ajanjaksolla 1700- ja 1800-lukujen vaihteessa brittiläiset ja hollantilaiset kävivät kiivasta kamppailua siirtomaa-asemastaan Malaijien saaristossa. Hollanti oli menettänyt alueitaan Euroopassa käytyjen sotien takia. Britit valloittivat Jaavan 1811 ja Jaavan kuvernöörinä toimi sir Stamford Raffles. Britit palauttivat Jaavan takaisin hollantilaisille jo 1816 ja vuonna 1818 Intian kenraalikuvarnööri lordi Hastings antoi Rafflesille käskyn tutkia uutta paikkaa kauppasatamalle brittien valta-aseman vahvistamiseksi Malakansalmella.


title: Singaporen historia

text: Vuonna 1819 Raffles ja William Farquhar tutustuivat alueeseen purjehtimalla Malakan niemimaan eteläkärjessä, 29. tammikuuta 1819 he rantautuivat Singaporejoen suulle, jossa asui muutamia satoja ihmisiä. Seuraavina päivinä he menivät neuvottelemaan alueesta Johoren sulttaanin Abdul Rahmanin kanssa alueesta, joka muodollisesti hallitsi aluetta. Samana vuonna 1819, Johoressa oli käynnissä vallanperimyskiista edellisen sulttaanin kuoltua. Britannia ja Hollanti olivat jo tunnustaneet nuoremman pojan Abdul Rahmanin uudeksi sulttaaniksi, mutta Raffles asettui tukemaan Riausaarilla maanpaossa elävää vanhempaa poikaa Tengku Husseinia. Raffles ja Hussein allekirjoittivat 6. helmikuuta 1819 sopimuksen, jonka mukaan Englannin Itä-Intian kauppakomppania sai perustaa Singaporen saarelle kauppasiirtokunnan ja samalla Hussein tunnustettiin Johoren sulttaanikunnan lailliseksi sulttaaniksi.


title: Singaporen historia

text:
Singaporen kauppatukikohdan perustamisen syynä oli brittien kaupallisten etujen turvaaminen Kaakkois-Aasiassa. Raffles myös halusi yhdistää malaijialueet brittien alaisuuteen. Rafflesin oma-aloitteinen toiminta hiersi brittien ja hollantilaisten suhteita. Brittiläiset olivat vakuutelleet hollantilaisille, että Raffles oli vain Itä-Intian kauppakomppanian edustaja, eikä hänellä ollut valtuuksia tehdä poliittisia sopimuksia. Brittihallinnon viesti Rafflesille saapui kuitenkin vasta silloin, kun siirtokunta oli jo perustettu. Hollantilaiset eivät kuitenkaan ryhtyneet sotilaallisiin toimiin, sillä he uskoivat saavansa alueen takaisin neuvottelemalla brittihallinnon kanssa.
Vastaperustettu Singapore menestyi alusta alkaen hyvin. Siirtokunta ei kerännyt tullimaksuja, mikä houkutteli paikalle lukuisia kauppiaita. Muutamassa kuukaudessa saaren väestö kasvoi parista sadasta hengestä noin viiteen tuhanteen. Ennen brittien saapumista alue oli ollut lähes luonnontilaista metsää. Brittihallinnon alaisuudessa Singapore kasvoi nopeasti muutaman sadan asukkaan kylästä merkittäväksi Britannian siirtomaa-ajan satamakaupungiksi. Neljässä vuodessa Singapore ohitti Penangin sataman kaupan määrässä. Yhtenä syynä oli luonnollisesti keskeinen sijainti Intian ja Kiinan välisellä kauppareitillä mutta tärkeämpää oli kuitenkin sen asema vapaasatamana Itä-Intian kaupankäynnissä. Se houkutteli Singaporeen kauppiaiden lisäksi myös pysyvää väestöä. Johoren uusi sulttaani Hussein rakensi sinne palatsinsa, jonka takia sinne muutti paljon malaijeja. Toinen suuri muuttajaryhmä olivat Kaakkois-Aasian alueen kiinalaiset, jotka toivoivat hyötyvänsä vapaasta kaupasta, johon heillä ei muualla ollut mahdollisuutta. Pienempiä väestöryhmiä olivat intialaiset, armenialaiset ja arabit. Eurooppalaiset olivat lähinnä Englannin Itä-Intian kauppakomppanian virkailijoita.
Rafflesin lähdettyä heti sen perustamisen jälkeen, uutta siirtokuntaa jäi johtamaan William Farquhar. Hallinnon budjetti oli mitätön ja vapaasatama-aseman takia se ei saanut tuloja tullimaksuista. Budjetin paikkaamiseksi Farquhar laillisti uhkapeluun sekä oopiumin ja arak-alkoholin myynnin, mikä aiheutti suuria järjestysongelmia. Toisena suurena ongelmana olivat eri maahanmuuttajaryhmien väliset kahnaukset. Raffles palasi Singaporeen lokakuussa 1822 ja aloitti uuden kaupungin suunnittelun. Rannikolle tulivat hallinto- ja liiketoimintakorttelit ja etnisille ryhmille annettiin omat, erilliset asuinalueensa. Raffles uudisti myös hallintoa. Näihin kuului julkisen maarekisterin luonti, vapaasatama-aseman vahvistaminen ja sekä brittiläisen tapaoikeuden käyttöönotto. Tapaoikeuden ulkopuolelle jäivät kuitenkin malaijeja koskevat islamilaisen lain uskontoa, avioliittoa ja perintöä koskeva säännökset.


title: Singaporen historia

text: Raffles pyrki myös vähentämään Johoren sulttaanin ja yläluokan valtaa ja onnistuikin siinä kesäkuussa 1823, jolloin johorelaiset suostuivat kiinteään kuukausikorvaukseen. Ennen kuin Raffles palasi Britanniaan lokakuussa 1823, hän nimitti Singaporen kuvernööriksi John Crawfurdin. Crawfurd jatkoi Rafflesin taistelua orjuutta ja merirosvoutta vastaan, mutta laillisti kuitenkin uudelleen uhkapeluun. Singaporen asema brittiläisen imperiumin osana vahvistettiin Britannian ja Hollannin välisellä sopimuksella 17. maaliskuuta 1824. Sopimus jakoi Malaijien saariston kahtia Malakansalmen kohdalta: britit saivat pohjoisosan, eli Malakan niemimaan ja Singaporen, Hollanti eteläiset osat, eli nykyisen Indonesian alueen. Vuoteen 1824 mennessä Singaporessa oli jo 11 000 asukasta. 1870-luvulla alueella asui jo lähes satatuhatta ihmistä. Alueella käytiin kauppaa monilla hyödykkeillä, kuten mausteilla, teellä, oopiumilla, plantaasien ja metsien tuotteilla, tinalla ja kankailla. Asukkaista 75% oli kiinalaisia siirtolaisia, jotka toimivat kauppiaina, sekä gambiirin ja pippurin kasvattajina. Singapore oli kiinalaisten enemmistöstä huolimatta jo tuolloin varsin kansainvälinen kaupunki.


title: Singaporen historia

text: Itä-Intian kauppakomppania muodosti vuonna 1826 hallitsemistaan Malakasta, Singaporesta ja Penangista hallinnollisen kokonaisuuden, joka nimettiin Salmisiirtokunniksi Pääkaupunkina toimi ensin Penang ja vuodesta 1832 Singapore. Siirtokuntien byrokratia osoittautui kuitenkin raskaaksi ja kalliiksi, ja jo 1830 Salmisiirtokunnat siirrettiin Intian kenraalikuvernöörin alaisuuteen. Siirtokunnat eivät kuitenkaan olleet tyytyväisiä tilanteeseen, sillä niiden taloudelliset siteet olivat pääasiassa Lontooseen. Lisäksi Intian hallinto pyrki jatkuvasti kumoamaan siirtokuntien vapaasatama-aseman eikä Intia pystynyt kunnolla suojelemaan siirtokuntia merirosvoja vastaan. Siirtokunnista tulikin Lontoon siirtomaaministeriön alainen kruununsiirtomaa 1. huhtikuuta 1867. Tällöin se sai myös oman kuvernöörin. Kuvernööriä avusti toimeenpaneva neuvosto ja lakiasäätävä komitea, jossa Singaporella oli johtava asema.


title: Singaporen historia

text: Singaporen kauppa kasvoi 1800-luvulla voimakkaasti. Kaupankäynti perustui kauttakulkukauppaan. Eurooppalaisten ja kiinalaisten välisessä kaupankäynnissä kiinalaiset välittäjät olivat avainasemassa. He ostivat tavaroita suurissa erissä ja myivät niitä sitten voitolla eteenpäin. Koska kiinalaiset välittäjät käyttivät konsignaatiota, liiketoiminnan riskit olivat suuret. Kaupankäynnin suurimpana ongelmana olivat merirosvot Mindanaosta ja Pohjois-Borneosta. 1850-luvulla merirosvot jopa lamaannuttivat Singaporen ja Kotšinkiinan välisen kaupan. Merirosvous saatiin kuriin 1860-luvulle tultaessa. Siihen vaikutti oleellisesti eurooppalaisten siirtomaavaltojen kasvanut vaikutus Kaakkois-Aasiassa sekä Kiinan kanssa 1860 solmitut sopimukset.


title: Singaporen historia

text: Singaporen asutus oli 1800-luvulla keskittynyt satama-alueelle ja sen lähiympäristöön. Muu osa saarta oli viidakkoa ja mangrovea. Maanviljelystä oli yritetty huonolla menestyksellä 1830- ja 1840-luvuilla. Ainoat menestyneet viljelykasvit olivat pippuri ja gambiiri. Gambiirin jalostukseen tarvittiin runsaasti polttopuuta, jonka loppuessa plantaasit siirtyivät uudelle alueelle. 1860-luvulle tultaessa suurin osa saaren viidakosta oli hakattu ja gambiiriviljelijät siirtyivät salmen yli Johoreen. Hakkuiden takia tiikereistä tuli vitsaus saarelaisille - 1840-luvulla tiikereiden on väitetty tappaneen noin 360 ihmistä vuodessa. Tapporahan myötä tiikerikanta hupeni nopeasti ja viimeinen luonnonvarainen tiikeri ammuttiin 1904.


title: Singaporen historia

text: Singaporen suurin väestöryhmä olivat kiinalaiset, joita oli muuttanut saarelle Malaijien saaristosta ja Malakan niemimaalta. 1800-luvun loppupuolella Singaporeen muutti myös yhä enemmän kiinalaisia Kiinan eteläisistä maakunnista. 1800-luvun alkupuoliskolla malaijit olivat vielä Singaporen toiseksi suurin väestöryhmä mutta vuosisadan loppupuolella toiseksi suurin ryhmä olivat intialaiset. Intialaiset olivat useimmiten sotilaita tai kauppiaita, jotka tulivat Singaporeen useimmiten Penangin intialaisyhteisöstä. Merkittävä osa intialaisista oli entisiä vankeja, sillä kun britit olivat joutuneet luopumaan Sumatralla sijaitsevasta Bengkulusta, intialaiset vangit siirrettiin Singaporeen ja Singapore säilyi myös sen jälkeen intialaisten pääasiallisena vankilapaikkana. Useat vangeista jäivät vapautumisen jälkeen pysyvästi asumaan Singaporeen.


title: Singaporen historia

text: Suuren ryhmän muodostivat myös Sulawesilta saapuneet bugislaiset. He pakenivat kotiseuduiltaan hollantilaisten valtaa, sillä hollantilaiset pitivät heitä kaupallisina kilpailijoinaan ja bugisväestöön kohdistui väkivaltaa hollantilaisten taholta. Arabit ja armenialaiset muodostivat vähemmistön. Armenialaiset olivat usein varakkaita kauppiaita ja arabit olivat Rafflesin suosiossa, sillä arabit olivat hallinneet Kaakkois-Aasian kauppaa jo satoja vuosia.


title: Singaporen historia

text: Väestön sukupuolijakauma oli eri erittäin vinoutunut, sillä pääosa maahanmuuttajista oli miehiä. Salmisiirtokunnissa useat kiinalaiset avioituivat malaijinaisten kanssa. Heidän jälkeläisistään käytetään nimityksiä "babat", "baba-kiinalaiset" tai "salmikiinalaiset". Salmikiinalaisille kehittyi oma myös salmikiinalainen kulttuuri, joka kuitenkin katosi 1930-luvulla.


title: Singaporen historia

text: 1800-luvun loppupuolella Singaporen liikemiehet olivat yhä enenevässä määrin kiinnostuneita Malakan niemimaan rikkauksista, muun muassa kumista, tinasta ja gambiirista. Singapore oli jo pitkään ollut Malaijien saariston kauttakulkukaupan keskus mutta nyt siitä tuli kiinalaisen työvoiman läpikulkupaikka. Esimerkiksi vuonna 1912 Singaporeen saapui 250 000 kiinalaista, joista useimmat jatkoivat matkaansa malaijivaltioihin tai Alankomaiden Itä-Intiaan. Osa jäi kuitenkin pysyvästi Singaporeen, jonka kiinalaisväestö oli 103 000 vuonna 1888 (34 000 vuonna 1878). Siirtomaahallinto perusti 1877 kiinalaisen protektoraatin, jonka ensimmäinen protektori William A. Pickering oli myös ensimmäinen Singaporen brittivirkamies, joka osasi puhua ja lukea kiinaa. Aluksi protektoraatin tarkoituksena oli vain suojella saapuvia siirtolaisia riistotyöltä mutta pian sen toimenkuvaan kuului myös pakkoprostituution poiskitkeminen. Riistotyöstä ja pakkoprostituutiosta olivat vastuussa kiinalaiset salaseurat, jotka olivat kiinalaisten maahanmuuttajien mukana jo varhain pesiytyneet Singaporeen. Salaseurojen järjestämät mellakat saattoivat lamauttaa koko kaupungin ennen kuin ne kiellettiin 1890.


title: Singaporen historia

text: Intialaisten määrä pysytteli 1800-luvun loppupuoliskolla tasaisesti noin 12 000 hengessä. Malaijien määrä oli hetkellisesti vähentynyt 1800-luvun puolivälin tienoilla, kun monet heistä olivat muuttaneet Johoreen. Vuosisadan loppupuolella Singapore houkutteli yhä enemmän malaijeja muualta saaristosta ja 1901 heitä oli jo 36 000.


title: Singaporen historia

text: Singaporen asema kaupankäynnin keskuksena vahvistui entisestään 1800-luvun loppupuoliskolla. Suezin kanavan avaaminen teki Malakansalmesta suosituimman reitin Itä-Intiaan. Uudet höyrylaivat tarvitsivat säännöllisin välimatkoin lisää polttoainetta ja Singapore oli yksi näistä pisteistä. Kaupankäyntiä vilkastuttivat myös siirtomaavaltojen yhä laajeneva vaikutusvalta Kaakkois-Aasiasta ja Thaimaan avautuminen kuningas Chulalongkornin aikana. Singapore oli aiemmin keskittynyt pääasiassa kaupankäyntiin, mutta 1890-luvulla Singaporeen perustettiin myös kevyttä teollisuutta, joka jalosti muun muassa Malakan niemimaan tinaa autoteollisuuden tarpeisiin.


title: Singaporen historia

text: Singapore sai 1870 sähkeyhteyden Intiaan ja Eurooppaan ja 1879 seurasi puhelin. Taloudellisesti ja teknologisesti Singapore oli pitkälle kehittynyt 1900-luvun vaihteessa. Muutoin yhteiskunta oli kuitenkin hyvin eriarvoinen. Tuloerot olivat äärimmäisen jyrkät ja kuolleisuusaste oli erittäin korkea varsinkin alemmissa yhteiskuntaluokissa. Yleisempiä kuolinsyitä 1896 olivat malaria, kolera ja oopiumi. Oopiumivero muodosti vuonna 1900 puolet siirtokunnan budjetista ja pahimpien oopiumin haittojen torjumiseksi oopiumin valmistus ja myynti valtiollistettiin 1910.


title: Singaporen historia

text: Singaporen puolustuksen järjestäminen oli ollut jatkuva ongelma Singaporen perustamisesta lähtien. Kauppiaat vastustivat kuitenkin jyrkästi kaikkia puolustukseen tarvittavia veroja ja maksuja. Britannian ja Venäjän keisarikunnan suhteet huononivat kuitenkin Afganistanin takia 1886 niin paljon, että Britannia aloitti Singaporen linnoitustyöt. Kauppiaat joutuivat myös osallistumaan tähän, vaikka summat jäivätkin pienemmäksi kuin mitä Britannia oli alun perin vaatinut. Japanin voitettua Venäjän-Japananin sodan 1905 rauhoitti Britannian kannalta tilanteen Aasiassa, eikä Singaporen puolustuksen järjestäminen enää ollut ensisijaista. Ensimmäisellä maailmansodalla ei juurikaan ollut vaikutusta Singaporeen. Saksalaiset "internoitiin" Teutonia Clubiin. Ainoa selkkaus oli Punjabin muslimeista koostuneen rykmentin kapina helmikuussa 1915. He luulivat joutuvansa taistelemaan Ranskassa tai Turkissa ja aloittivat kapinan, joka kuitenkin tukahdutettiin 10 päivän päästä. Kapinan seurauksena kaikki intialaiset joutuvat rekisteröimään itsensä.


title: Singaporen historia

text: Japanin keisarikunnan vahvistuttua 1900-luvulle tultaessa, britit aloittivat laivastotukikohdan rakentamisen Singaporeen 1923 ja se valmistui 1941. Sen kuivatelakka oli tuolloin maailman suurin ja täysin omavarainen. Tukikohta oli suunniteltu siten, että se kestäisi piiritystä, kunnes brittilaivasto ehtisi Euroopasta paikalle. Useimmat singaporelaiset pitivät linnoitusta voittamattomana.


title: Singaporen historia

text: Japanin kauppavalta Malakan niemimaan alueella kasvoi 1930-luvulla ja siitä tuli merkittävä kilpailija eurooppalaisille. 1930-luvun laman aikaan Euroopassa koettiin Japani yhä suuremmaksi uhaksi, minkä johdosta eurooppalaiset asettivat rajoitteita siirtomaa-alueille tuotaville japanilaisille tuotteille. Britit pyrkivät säilyttämään japanilaisiin hyvät suhteet Malaijan ja Japanin välisen kaupan takia, vaikka vuonna 1937 alkanut Kiinan-Japanin sota kasvatti jännitteitä Kaakkois-Aasiassa. Britit kuitenkin vahvistivat Singaporen puolustusta 1930-luvun puolivälin jälkeen. Sen asevoimat alueella olivat siitä huolimatta heikot ja Singaporen pohjoinen rannikko oli suojaamaton.


title: Singaporen historia

text: Vuonna 1936 Japani solmi kommunismin vastaisen sopimuksen natsi-Saksan ja fasisitisen Italian kanssa. Vuonna 1940 Yhdysvallat asetti taloudelliset pakotteet aseiden, raudan, öljyn ja muiden tärkeiden materiaalien viennille Japaniin ja Britannia, Yhdysvallat ja Hollanti jäädyttivät Japanin omaisuuden ja kiristivät sen kanssa tehtävää kauppaa. Japani koki jääneensä eristyneemmäksi ja Yhdysvallat ja Britannia koettiin vihamielisiksi valtioiksi. Samalla Japanin valloitushalut Kaakkois-Aasian rikkaiden raaka-ainevarantojen suuntaan kasvoivat. Neuvottelut Japanin pakotteiden helpottamiseksi eivät johtaneet tuloksiin.


title: Singaporen historia

text: Toinen maailmansota levisi Singaporeen helmikuussa 1942. Japani aloitti Tyynenmeren sodan hyökkäämällä Pearl Harboriin Yhdysvaltain laivastotukikohtaan 7. joulukuuta 1941, ja tuhosi suurimman osan Yhdysvaltain Tyynenmeren laivastosta. Samaan aikaan japanilaisjoukot etenivät muualle Kaakkois-Aasiaan. Seuraavana päivänä 8. joulukuuta 1941 japanilaiset nousivat maihin Malakan niemimaan pohjoisosassa. Brittiläiset olivat tuoneet siirtomaidensa suojaksi sota-alukset HMS "Prince of Walesin" ja HMS "Repulsen", jotka japanilaiset upottivat Malaijan rannikolla. Malakan niemimaalla 8. joulukuuta 1941 - 31. tammikuuta 1942 käyty Malaijan taistelu päättyi japanilaisten voittoon ja britit vetäytyivät Singaporeen. Helmikuuhun 1942 mennessä Japani oli valloittanut koko Malakan niemimaan. Japanilaiset jatkoivat etenemistään Singaporen saarelle ja 8.-15. helmikuuta 1942 käytiin Singaporen taistelu.


title: Singaporen historia

text: Singaporen taistelussa britit jäivät alakynteen alusta alkaen. Brittien voimavarat olivat kiinni Euroopassa käytävässä sodassa, eikä Singaporen puolustukseen oltu panostettu riittävästi. Lisäksi Singaporen puolustus osoittautui huonosti suunnitelluksi, sillä britit olivat varautuneet mereltä tulevaan hyökkäykseen, mutta japanilaiset hyökkäsivät pohjoisesta valloitettuaan ensin Malakan niemimaan. Japanilaiset voittivat Singaporen taistelun ja brittiarmeija antautui ehdoitta. Japanilaiset miehittäjät teloittivat Singaporessa ainakin 5 000 kiinalaista. Singaporeen jääneet eurooppalaiset vietiin pakkotyöhön tai keskitysleirille.


title: Singaporen historia

text: Singaporen valloituksen jälkeen japanilaiset jatkoivat valloituksiian Indonesian suuntaan ja Singaporesta tehtiin Japanin pääkaupunki alueella. Japanilaiset levittivät valloitetuilla alueilla propagandaa, jonka mukaan Aasia kuului aasialaisille, ja he siirsivät vallan eurooppalaisilta kaakkoisaasialaisille. Japanilaisten propaganda osoittautui kuitenkin pian valheelliseksi, sillä todellisuudessa Japanin tavoitteena oli hallita koko Kaakkois-Aasiaa. Toden teolla japanilaisten todelliset aikeet selvisivät, kun japanilaisten julmuuksissa surmattiin pelkästään Singaporessa kymmeniä tuhansia ihmisiä. Japanin vallan aikana alueella oli pulaa elintarvikkeista ja taudit ja nälkä surmasivat väestöä. Japanin valloittamilla alueilla alkuperäisväestö alkoi kapinoida valloittajiaan vastaan, mutta vastarintaan japanilaishallinto ei kaatunut. Sota päättyi elokuussa 1945 kun Yhdysvallat pudotti atomipommit Hiroshimaan ja Nagasakiin. Japanin vallan aika kesti Singaporessa kolme ja puoli vuotta.


title: Singaporen historia

text: Japanin antauduttua 15. elokuuta 1945 britit palasivat Malakan niemimaalle kolme viikkoa myöhemmin. Malakan niemimaa oli briteille tärkeä luonnonvarojensa takia, koska muualla alkanut siirtomaavallan purkautuminen nakersi Britannian jälleenrakentamiseen tarvittavia luonnonvaroja. Britit ilmoittivat lokakuussa 1945 Malaijan liiton perustamisesta. Siihen kuului 9 sulttaanikunnan lisäksi myös Salmisiirtokunnat, johon myös Singapore kuului. Brittien päätös sai aikaan rajun vastalausemyrskyn. Toisaalta vastustettiin brittiläisten ylivaltaa Malaijan liitossa ja toisaalta taas Singaporen kiinalaisia. Tämän seurauksena malaijit perustivat Yhtyneiden malaijien kansallisjärjestön ("United Malays National Organization," UMNO), jonka tavoitteena oli kumota Malaijan liiton perustaminen, sekä palauttaa sulttaanien valta ja estää kiinalaisenemmistöisen Singaporen kuuluminen Malaijan liittoon. UMNO:n ja brittihallinnon välissä keskusteluissa britit luopuivat suunnitellusta Malaijan liitosta. Useiden neuvottelujen jälkeen perustettiin helmikuussa 1948 Malaijan federaatio, johon Singapore ei kuulunut. Kiinalaiset vastustivat uutta liittovaltiota, koska Singapore jäi sen ulkopuolelle ja siten liittovaltion kiinalaisten asema heikentyi. Federaation perustamisen jälkeen Singapore jäi edelleen Britannian kruununsiirtomaaksi.


title: Singaporen historia

text: Malaijit olivat tyytyväisiä uuden liittovaltion syntymiseen, mutta kiinalaiset kokivat itsensä syrjäytetyiksi. Etenkin Malaijan kommunistiseen puolueeseen (KPM) liittyneiden kiinalaisten tyytymättömyys kasvoi. Sodan jälkeen Singapore oli pahasti köyhtynyt ja osittain raunioina, jolloin kommunistien propaganda löysi maasta otollisen maaperän. Rauhanomaisin keinoin kommunismia ei saatu Singaporessa eikä Malaijan federaatiossa levitettyä, vaan KPM tukeutui terroriin ja sissisotaan. Kun KPM:n yksikkö murhasi kesäkuussa 1948 kolme brittien työnjohtajaa Perakissa, britit julistivat Malaijaan ja Singaporeen poikkeustilan. Britannialaiset pääsivät KPM:n terrorissa voitolle vuonna 1952 ja poikkeustila jatkui vuoteen 1959 asti.


title: Singaporen historia

text: Vuoden 1955 vaalien jälkeen Labour Front -puolueen johtajasta David Marshallista Singaporen ensimmäinen virallinen pääministeri, joskin hänen valtaoikeutensa olivat vaillinaisia. Marshall koki vaikeuksia alusta alkaen, sillä kommunistit käynnistivät lakkokampanjoita, joilla yritettiin horjuttaa hallitusta. Levottomuuksia puhkesi kun poliisi hajotti laittomia lakkovartioita. Huhtikuussa 1956 Marshall kävi Brittien siirtomaahallinnon kanssa neuvotteluja Singaporen itsehallinnosta. Britit myönsivät Singaporelle osittaisen autonomian, mutta brittihallitus ei halunnut luopua alueen turvallisuuden valvonnasta, sillä britit olivat huolissaan kommunistien vaikutuksesta ja lakoista jotka vaikuttivat Singaporen taloudelliseen vakauteen. Brittien mielestä Singaporen paikallishallinto oli tehoton estämään mellakoita. Marshallin hallitus ei saanut juuri tukea siirtomaahallinnolta eikä paikallisilta, mikä johti lopulta hallinnon kaatumiseen ja Marshallin eroon kesäkuussa 1956. Hänen tilalleen tuli Labour Frontin Lim Yew Hock.


title: Singaporen historia

text: Limin tavoitteena oli saada Singaporelle täysi itsehallinto. Lim käynnisti kommunismin vastaisia tehoiskuja ja monia ammattiyhdistysjohtajia ja kommunismimielisiä vangittiin. Britannian hallitus hyväksyi Limin kovat otteet Singaporen johdossa. Neuvotteluja maan asemasta jatkettiin maaliskuussa 1957 ja Britannia myönsi Singaporelle autonomisen aseman. Elokuussa 1958 Britannia tunnusti entisen siirtomaansa Singaporen valtioksi, ja lakia säätävän kansanäänestyksen oli määrä tapahtua toukokuussa 1959.


title: Singaporen historia

text: Vuonna 1954 Singaporeen perustettiin People's Action Party (PAP) ja sen pääsihteeriksi tuli Lee Kuan Yew. PAP nousi Labour Front puolueen haastajaksi Leen johdolla, ja PAP voitti vuoden 1959 vaalit ylivoimaisella enemmistöllä. Limin suosion laskuun oli johtanut muun muassa rajut otteet kommunisteja vastaan, mikä romahdutti suosiota kiinalaisen enemmistön keskuudessa. PAP:n vaalivoiton myötä länsimaissa pelättiin Singaporen luisumista kommunistien valtaan ja että siitä kehittyy kommunistisen Kiinan satelliittivaltio. Kuitenkaan puoluejohtaja Lee ei itse ollut kommunismimielinen.


title: Singaporen historia

text: Vuoden 1959 vaalivoiton myötä Lee Kuan Yew nousi Singaporen pääministeriksi. Ensimmäiseksi hän leikkasi virkamiesten palkat, pakotti työläiset luopumaan palkankorotusvaatimuksistaan ja lakkautti opposition sanomalehtiä. Briteillä oli maassa edelleen laivastotukikohta ja paljon omaisuutta. Britit epäilivät että Singapore ei olisi yksin elinkelponen erillään vastikään itsenäistyneestä Malaijasta. Leen tullessa valtaan Singapore oli vielä köyhä valtio. Kiinalaiset olivat suurena enemmistönä ja 1961 syntyi poliittisia levottomuuksia, jolloin Leen johtaman PAP-puolueen hallituksessakin äärivasemmistolaisten vaikutusvalta kasvoi, mikä erityisesti huoletti brittejä.


title: Singaporen historia

text: Vuonna 1961 Malaijan liittovaltion pääministeri Tunku Abdul Rahman ehdotti valtioliittoa, johon kuuluivat Malaijan liittovaltio, Singapore, Sarawak, Pohjois-Borneo ja Brunei. Britit olivat ehdotuksesta mielissään, sillä Tunkua arvostettiin kommunismin vastustajana. Lee ja Tunku keskustelivat valtioliitosta ensimmäisen kerran 1961. Brunei jäi lopulta valtioliiton ulkopuolelle, koska maan sulttaani Omar ei halunnut jakaa maan öljyvarannoista syntynyttä omaisuutta muiden kanssa. Singaporessa taas PAP:n hallitus katsoi että maan selviytyminen itsenäisenä olisi vaikeaa, koska maassa ei ollut hyödynnettiäviä luonnonvaroja, kaupankäynti oli hiipunut ja väkiluku oli kasvussa, eikä kasvavalle väestölle ollut tarpeeksi työpaikkoja. Siksi katsottiin että valtioliiton muodostaminen olisi järkevä ratkaisu. Britanniakin oli haluton myöntämään Singaporelle itsenäisyyttä, koska se pelkäsi maan joutumista kommunistien käsiin. Syyskuussa 1962 järjestettiin kansanäänestys, jossa kannatettiin yhteisen keskushallinnon muodostamista. Valtioliitto toteutui 16. syyskuuta 1963, perustettiin nykyinen Malesian valtio. Malesian perustamisen jälkeen Lee pysyi edelleen Singaporen pääministerinä, joten Malesiassa oli samanaikaisesti kaksi pääministeriä.


title: Singaporen historia

text: Malesian valtion perustamista ei katsottu hyvällä naapurimaa Indonesiassa, sillä maan presidentti Sukarno katsoi että Itä-Malesiassa Borneon saarella sijainneet Sarawak ja Sabah, entinen Pohjois-Borneo, kuuluivat Indonesian vaikutuspiiriin. Indonesia katkaisi diplomaattisuhteet Malesiaan, mikä oli Singaporelle kova isku, sillä Indonesia oli Singaporelle merkittävä kauppakumppani. Indonesia aloitti Malesiaa vastaan Konfrontasiksi kutsutun väkivaltaisen konfliktin, jossa kiisteltiin Sabahin ja Sarawakin hallinnasta. Indonesian kommandot tekivät terrori-iskuja Itä-Malesiaan, ja indonesian joukot takavarikoivat singaporelaisia kalastusveneitä. Indonesia pyrki myös luomaan Singaporeen poliittista epävakautta levittämällä poliittista propagandaa etenkin Singaporen malaijiväestön keskuudessa.


title: Singaporen historia

text: Singaporen malaijiväestö oli toivonut, että Malesiaan liittyminen toisi heille samoja polittisia ja yhteiskunnallisia etuoikeuksia, mitä oli ollut Malaijan liittovaltion malaijienemmistöllä. Kuitenkaan pääministeri Lee ei ollut valmis hyväksymään sitä, että Singaporeen leviäisi malaijien ylivalta. Vastaavasti Malesian mantereella pelättiin Singaporen kiinalaisväestöä ja Leen suurta suosiota sen keskuudessa. Valtapuolueen UMNO:n poliitikot pelkäsivät Leen suosion leviämistä koko Malesian merkittävän kiinalaisvähemmistön keskuudessa. Myöskin Malesiaan liittyminen oli Singaporessa pettymys, sillä Singaporen eliitti ei ollut valmis hyväksymään sitä, että Malesiaan maksetuilla verovaroilla rahoitettiin Malesian köyhimpiä alueita, kuten Indonesian havittelemia Sabahia ja Sarawakia. Yhteismarkkinoiden toteutuksessa ei myöskään edistytty. Konfrontasin jatkuessa Kuala Lumpurissa vaadittiin myös suurempaa osuutta Singaporen tuloista, jotta voitiin ylläpitää kasvaneita maanpuolustusmenoja. Poliittiset jännitteet Kuala Lumpurin ja Singaporen olivat suuret. Vuoden 1963 vaaleissa Malesiaa hallinnut UMNO ei onnistunut saamaan jalansijaa kiinalaisvaltaisessa Singaporessa, eikä Singaporea hallinnut PAP menestynyt malaijienemmistöisessä Malesiassa.


title: Singaporen historia

text: Vastakkainasettelu malaijiväestön ja kiinalaisväestön välillä kasvoi ja Singaporessa puhkesi väkivaltaisia yhteenottoja malaijien ja kiinalaisten kesken heinäkuussa 1964. Malesian mannermaalla katsottiin, että Singaporen erottaminen valtioliitosta oli ainoa ratkaisu pitkään rotukiistaan. Malesiaa hallinnut UMNO pelkäsi myös kiinalaisten vallan kasvua mannermaan oppositiopuolueissa, sekä Itä-Malesian Sabahissa ja Sarawakissa. Ristiriidat johtivat siihen että kesällä 1965 Malesian valtiopäivät sääti lain, jolla Singapore erotettiin Malesiasta. Singaporen erottaminen oli suuri takaisku pääministeri Leelle, joka olisi mielellään nähnyt Singaporen osana Malesiaa. Erottamisen jälkeen syntyi itsenäinen Singaporen valtio 9. elokuuta 1965.


title: Singaporen historia

text: Itsenäistynyt Singapore hyväksyttiin YK:n jäseneksi jo samana vuonna. Sisäpoliittisesti Singaporesta muodostui kuitenkin nopeasti yksipuoluediktatuuri, jota pääministeri Lee johti. Maasta ei kuitenkaan kehittynyt länsimaiden pelkäämää kommunistista valtiota, sillä 1960-luvun alkupuoliskolla Lee sai puhdistettua puolueensa kommunismimielisistä aineksista. Myös muut poliittiset toisinajattelijat pidätettiin nopeasti.


title: Singaporen historia

text: Leen johtamassa Singaporessa oppositiolla oli pari nimellistä edustajaa parlamentissa. Oppositiopuolueiden puolueohjelmat eivät kuitenkaan merkittävästi eronneet Leen oman puolueen ohjelmasta. Lehdistösensuuri koski kaikkia lehtiä, jotka kritisoivat Leen politiikkaa. Sensuuri koski myös ulkomaalaisia lehtiä.


title: Singaporen historia

text: Hallitus pyrki luomaan Itsenäiseen Singaporeen monirotuinen ja monikielisen singaporelaisen identiteetin. Hallituksen sovittelupolitiikka oli tehokasta ja Singapore on välttynyt yhteiskunnallisilta levottomuuksilta. Poliittisena vallanpitovälineenä pidetään myös asunto-ohjelmaa, jolla väestö asutetaan uusiin kerrostaloasuntoihin.


title: Singaporen historia

text: Ulkomailla epäiltiin Singaporen kykyä menestyä itsenäisenä valtiona, koska maassa ei ollut hyödynnettäviä luonnonvaroja, eikä maa ollut energiantuotannon ja maatalouden suhteen omavarainen. Maahan alettiin houkutella ulkomaisia sijoittajia ja maasta kehittyi nopeasti tärkeä finanssikeskus ja vientituotantoalue. 1970-luvulla Singapore nousi Kaakkois-Aasian talouskeskukseksi nykyaikaisen pankkisektorin ja pörssin takia.


title: Singaporen historia

text: Lee toimi Singaporen pääministerinä 30 vuoden ajan. Hän erosi pääministerin paikalta 68-vuotiaana vuonna 1990. Seuraavaksi pääministeriksi valittiin Goh Chok Tong, joka yllättäen sivuutti pitkään kruununperijänä pidetyn Leen pojan Lee Hsien Loongin. Gohia pidetään välikauden ministerinä ja hänen valintaansa vaikutti myös Leen pojan syöpäsairaus 1990-luvun alussa. Vanhempi Lee vaikutti kuitenkin kulisseissa edelleen Singaporen politiikkaan. Virallisesti hänen arvonimensä oli "vanhempi valtiomies".


title: Singaporen historia

text: Goh toimi pääministerinä vuoteen 2004 asti. Hänen jälkeensä pääministeriksi tuli Lee Kuan Yewin poika Lee Hsien Loong.


title: Lay the Favorite

text: Lay the Favorite on komediaelokuva vuodelta 2012, joka perustuu Beth Raymerin samannimiseen omaelämänkertaan. Elokuvan pääosia esittävät Bruce Willis, Catherine Zeta-Jones, Rebecca Hall, Vince Vaughn, Joshua Jackson, Laura Prepon, John Carroll Lynch, Corbin Bernsen ja Frank Grillo. Elokuvan tulee ohjaamaan Stephen Frears. Elokuvan kuvaukset aloitettiin huhtikuussa 2011.


title: Bio-Dome – kuvulla kaaliin

text: Bio-Dome – kuvulla kaaliin on vuonna 1996 ensi-iltansa saanut komediaelokuva. Elokuvan pääosia esittävät Pauly Shore, Stephen Baldwin, William Atherton, Joey Lauren Adams, Rose McGowan ja Kylie Minogue. Elokuvan on ohjannut Jason Bloom. Elokuva ei menestynyt taloudellisesti ja voitti Razzie-palkinnon huonoimmasta miespääosasta.


title: Rybkin

text: Rybkin voi tarkoittaa seuraavia henkilöitä:


title: Kääpiötytönkorento

text: Kääpiötytönkorento ("Nehalennia speciosa") on hyvin harvinainen sudenkorentolaji. Suomen lajiston uhanalaisarvioinnissa vuodelta 2010 se luokiteltiin erittäin uhanalaiseksi. Se kuuluu Euroopan uhanalaisimpiin sudenkorentolajeihin ja on kansainvälisestikin silmälläpidettävä.


title: Kääpiötytönkorento

text: Kääpiötytönkorennon pituus on vain 25–26 mm, joten se on Euroopan pienin sudenkorento. Se on ruumiinmuodoltaan hoikka ja lyhyt sudenkorento, jonka vartalo on molemmilla sukupuolilla vaaleansininen. Korennon takaruumis on selkäpuolelta tasaisen vihreän metallinhohtoinen. Keskiruumiissa on metallinhohtoisia pitkittäisraitoja. Takaruumiin kärkiosa on laajalti sininen. Siipitäplä on vaalea. Verkkosilmiä yhdistää otsalla vaaleansininen poikkiviiva. Naaraiden ikääntyessä sininen väri muuttuu ruskeaksi, mutta muuten korentojen sukupuolta on vaikea määrittää.


title: Kääpiötytönkorento

text: Kääpiötytönkorennon voi sekoittaa lähinnä keijukorentoihin, mutta kääpiötytönkorennot ovat kooltaan paljon pienempiä ja lepoasennossa ne pitävät siipiään tytönkorentojen tapaan yhdessä.


title: Kääpiötytönkorento

text: Kääpiötytönkorentoa tavataan Euroopasta Aasian poikki Japaniin saakka ulottuvalla alueella Se on kuitenkin kaikkialla hyvin paikoittainen. Suomessa kääpiötytönkorentoa tavataan nykyisin ainoastaan Raaseporin kunnan alueelta. Lajia on tavattu Uudenmaan alueella laajemminkin, mutta havainnot ovat joko yksittäisistä yksilöistä tai hävinneiltä esiintymispaikoilta. Aikaisemmin havaintoja on saatu myös Hankoniemeltä ja ulkosaaristosta.


title: Kääpiötytönkorento

text: Kääpiötytönkorento on koko Euroopan uhanalaisimpia sudenkorentolajeja, ja sen levinneisyys on taantunut koko Euroopan alueella. Euroopassa lajin esiintymiä on arvioitu olevan vain kolmisenkymmentä. Laji vaatii kosteaa mikroilmastoa, ja tavallisimmin sitä tavataan pienillä lammilla, joiden reunuksilla kasvaa rahkasammalia ("Sphagnum"). Muita elinympäristölle tyypillisiä kasveja ovat mutasara ("Carex limosa") ja jouhisara ("Carex lasiocarpa"). Suomessa ainoa nykyisin tunnettu esiintymä on eräs merenlahden rantaniitty Tammisaaressa, mutta sitä saattaa elää muuallakin. Korennon tiedetään lisääntyneen Suomessa ainoastaan Hankoniemen Täktomträskillä ja Tammisaaressa. Täktomträsk kuitenkin kuivattiin 1960-luvulla ja siellä elänyt populaatio on hävinnyt. Laji lentää kesäkuulta elokuulle. Korennon kehitys munasta aikuiseksi kestää Pohjois-Euroopassa yhden tai kaksi vuotta. Naaraat munivat vesikasveille, aivan vedenpinnan alapuolelle.


title: Kääpiötytönkorento

text: Laji ei ole kovin innokas lentäjä, ja koska se vielä on erittäin pienikokoinen, sitä on vaikea havaita maastossa.


title: 1,1′-bi-2-naftoli

text: 1,1'-Bi-2-naftoli eli BINOL (CHO) orgaaninen yhdiste ja 2-naftolin johdannainen. Yhdistettä käytetään orgaanisen kemian synteeseissä kiraalisena katalyyttinä tai apuaineena.


title: 1,1′-bi-2-naftoli

text: Huoneenlämpötilassa 1,1'-Bi-2-naftoli on kiinteää valkoista ainetta. Se on optisesti aktiivinen yhdiste ja esiintyy R- ja S-isomeereinä, vaikka sen rakenne ei sisällä kiraliakeskusta. Sen sijaan sillä on kiralia-akseli ja yhdisteen kiertyminen naftaleenirunkoa yhdistävän yksinkertaisen sidoksen ympäri on rajoitettua. BINOLin hydroksyyliryhmien välisten steeristen vuorovaikutuksten vuoksi se ei ole täysin planaarinen muiden aromaattisten yhdisteiden tavoin. BINOL ei rasemisoidu korkeissakaan lämpötiloissa, minkä vuoksi se ja sen johdanniaset ovat suosittuja apuaineita epäsymmetrisessä synteesissä.


title: 1,1′-bi-2-naftoli

text: Raseemista 1,1'-bi-2-naftolia voidaan valmistaa 2-naftolin oksidatiivisella kytkennällä käyttämällä katalyyttinä siirtämämetallisuoloja esimerkiksi Fe(III)-yhdisteitä. Reaktiossa 2-naftolista muodostuu aryylioksiradikaali, joka dimerisoituu tuotteeksi. Seoksesta voidaan enantiomeerit erottaa resoluutiolla kinkoniinin avulla. S-BINOLia voidaan valmistaa myös puhtaana enantiomeerina. Reaktiossa katalyyttinä toimii Cu(II)-yhdiste yhdessä kiraalisen amiinin kanssa. Useimmiten käytetään (+)-amfetamiinia, joka antaa parhaimman saannon ja enantioylimäärän. R-BINOLia ei voi valmistaa näin, koska se näissä olosuhteissa isomerisoituu hitaasti S-BINOLiksi.


title: 1,1′-bi-2-naftoli

text: 1,1'-Bi-2-naftolia ja sen johdannaisia käytetään kiraalisina apuaineina. Se muodostaa komplekseja muun muassa alumiinin, titaanin, harvinaisten maametallien ja maa-alkalimetallien kanssa. Näitä käytetään asymmetrisinä apuainena muun muassa eräissä hapetuksissa ja pelkistyksissä, epoksidoinneissa, Diels–Alder-reaktiossa, eenireaktioissa, aldolikondensaatiossa ja Michael-additiossa. Siitä valmistetaan myös asymmetrisissä pelkistyksissä käytettävää BINAP-yhdistettä käsittelemällä sitä fosfoniumsuolalla.BINOL:ia ja eräitä sen johdannaisia on tutkittu myös käytettäväksi organokatalyytteinä ilman koordinoitunutta metalli-ionia.


Kreeta Haapasalo soittaa kannelta talonpoikaistuvassa on Robert Wilhelm Ekmanin (1808–1873) öljyvärein kankaalle vuonna 1868 maalaama teos (75 cm × 105 cm). Maalaus ostettiin Ateneumin kokoelmiin seuraavana vuonna 1869.


title: Kreeta Haapasalo soittaa kannelta talonpoikaistuvassa

text: Maalauksessa kannelta soittavan Kreeta Haapasalon ympärille on kokoontunut joukko ihmisiä, jotka kuuntelevat hartaana soittoa. Kuulijoina on muun muassa talon emäntä, nuoria naisia lapsineen, verkkoa paikkaava kalastaja ja seinään nojaava piippua poltteleva sotilas. Ympäristönä on talonpoikaistupa, jossa näkyy heidän arkielämän askareisiin liittyviä tamineitaan ja jonka seinällä on muun muassa Aleksanteri I:tä kuvaava painokuva. Esitys tapahtuu ikkunasta tulevassa päivänvalossa. Teoksessa kuvastuu ihanteellinen näkemys suomalaisesta kansasta ja sen sivistyksellisistä arvoista.


text: Maalauksen soittaja Kreeta Haapasalo oli tunnettu kansanmuusikko, joka 1860-luvun katovuosina elätti perhettään kiertelevänä kanteleensoittajana ja runonlaulajana. Suureen suosioon hänet nosti tuonaikaisen sivistyneistön suuri kiinnostus Suomen kansan juuria kohtaan. Kreta Haapasalo nähtiin tuolloin muinaisen kalevalaisen perinteen ilmentymänä ja tulkkina, jonka kautta oli mahdollisuus saada kosketus aitoon suomalaisuuteen.


text: Myös maalauksen taiteilija R. W. Ekman oli noita alkuperäisestä suomalaisuudesta kiinnostuneita henkilöitä. Ekman oli saanut koulutuksensa Tukholman taideakatemiassa, ja hänen tuotantoaan leimasi yleisestikin sammumaton kiinnostus Suomen kansan historiallisiin vaiheisiin ja kansanelämään. Kansanelämää kuvaavat maalaukset saivat myönteisen vastaanoton. Hän palasi pysyvästi Suomeen Italian- ja Ranskan-matkojensa jälkeen vuonna 1845 ja hän toimi seuraavana vuonna perustetun Turun piirustuskoulun opettajana kuolemaansa saakka. Toteuttamatta häneltä jäi suuri haaveensa Kalevalan kuvitus.


title: Koulun kauhu

text: Koulun kauhu (engl. "Big Bully") on vuonna 1996 ensi-iltansa saanut draamakomedia. Elokuvan pääosia esittävät muun muassa Rick Moranis, Justin Jon Ross, Tom Arnold, Michael Zwiener, Julianne Phillips, Tiffany Foster, Carol Kane, Jeffrey Tambor, Curtis Armstrong, Tony Pierce, Matthew Slowik, Harry Waters, Jr., C. J. Grayson, Faith Prince, Don Knotts ja Blake Bashoff. Elokuvan on ohjannut Steve Miner. Elokuva epäonnistui taloudellisesti ja voitti Razzie-palkinnon huonoimmasta miespääosasta.


title: Hilary Deacon

text: Hilary John Deacon (10. tammikuuta 1936 Kapkaupunki – 25. toukokuuta 2010) oli eteläafrikkalainen arkeologi ja professori. Hän oli eteläafrikkalaisen Stellenboschin yliopiston arkeologian professori. Hän keskittyi tutkimuksessaan nykyihmisen syntyyn ja Afrikan arkeologiaan. Hän oli päätutkija Klasiesjoen luolilla, joka on siellä noin 125 000 vuotta sitten eläneiden anatomisesti nykyaikaisten ihmisten vanhimpia tunnettuja asuinpaikkoja.


title: Hilary Deacon

text: Deacon suoritti maantieteen ja arkeologian alkuopinnot Kapkaupungin yliopistossa, josta hän valmistui 1955. Hän aloitti uransa kentällä geologina Itä- ja Länsi-Afrikassa ennen kuin hänet nimitettiin arkeologiksi ja apulaisjohtajaksi Grahamstownin Albany Museumiin, vuosiksi 1963-1971. Hän perusti sitten arkeologian osaston Stellenboschin yliopistoon, jossa hän työskenteli eläkkeelle jäämiseensä saakka.


title: Hilary Deacon

text: Vuonna 1967 hän toimi vuoden British Councilin tutkijana Lontoon yliopistossa. Hän sai filosofian tohtorin arvon Kapkaupungin yliopistosta 1974. Hän työskenteli vierailevana professorina Kalifornian yliopistossa Berkeleyssä (1986); stipendiaattina Australian valtionyliopistossa Canberrassa (1984) ja vierailevana professorina Chicagon yliopistossa (1978).


title: Hilary Deacon

text: Deacon opetti arkeologiaa Stellenboschin yliopistossa ja kirjoitti toistasataa julkaisua, lehtiartikkeleita, kirjoja, monografioita ja kokousselostuksia. Hän oli naimisissa Janette Deaconin kanssa, joka myös opetti Stellenboschin yliopistossa.


title: Looper

text: Looper on vuonna 2012 ensi-iltansa saanut yhdysvaltalainen tieteiselokuva. Elokuvan pääosissa ovat Joseph Gordon-Levitt, Bruce Willis, Emily Blunt, Paul Dano, Qing Xu, Noah Segan, Jeff Daniels, Piper Perabo ja Garret Dillahunt. Elokuvan on ohjannut ja käsikirjoittanut Rian Johnson. Elokuvan ensi-ilta oli Yhdysvalloissa 28. syyskuuta ja Suomessa 2. marraskuuta 2012.


title: Looper

text: Aikamatkustus on keksitty vuoteen 2074 mennessä ja kielletty välittömästi. Rikollisjärjestöt kuitenkin käyttävät sitä lähettääkseen menneisyyteen ihmisiä, joiden halutaan kuolevan. Menneisyydessä uhreja odottavat niin kutsutut looppaajat, jotka tappavat ja hävittävät ruumiit saaden palkkioksi uhreihin kiinnitettyjä hopeaharkkoja. Elokuva keskittyy looppaaja Joeen, jonka vanhempi versio itsestään ilmestyy tulevaisuudesta hänen eteensä vuonna 2044.


title: Camilleri

text: Camilleri on muun muassa seuraavien henkilöiden sukunimi:


title: Kaarlo Haapanen

text: Kaarlo Haapanen (26. tammikuuta 1918 Pietarsaari – 1. lokakuuta 1999 Ylöjärvi) oli suomalainen päätoimittaja ja kirjailija.


title: Kaarlo Haapanen

text: Haapanen toimi Lapin Kansan päätoimittajana ja Yleisradion Lapin kirjeenvaihtajana.


title: Kuutamo, harjoitelma

text: Kuutamo on Fanny Churbergin (1845–1892) öljyvärein kankaalle maalaama harjoitelma, joka on liimattu pahville. Teos kuuluu Ateneumin taidemuseon kokoelmiin ja se on 37,5 × 55,5 cm kokoinen.


title: Kuutamo, harjoitelma

text:
"Kuutamo"-harjoitelma on yksi Churbergin iskevimmistä vimmaisen tunnetilan maalauksista. Kuutamoaihe toistui useissa düsseldorfilaisten taiteilijoiden teoksissa, mutta niissä ei usein nähty tällaista siveltimen paljautta ja kiihkoa. Churberg pyrki ilmaisussaan runolliseen ilmaisuun, joka kuitenkin poikkesi suoruudessaan ja rajuudessaan ajankohdan odotuksista. Maalauksen kohokohta on dramaattinen öinen taivas repaleisine pilvineen, kuun valoineen ja preussinsinisine läikkineen. Teoksesta aistii spontaanin kiihkeän maalaustapahtuman.
"Kuutamo" on merkitty maalatuksi Pariisissa 19.6.1878, vaikka maisema veden partaalla olevine rakennuksineen ja puineen onkin suomalainen. Churberg oli matkustanut tuolloin toistamiseen Pariisiin kesäkuussa 1878, pääasiassa katsomaan maailmannäyttelyä. Harjoitelman pohjalta valmistui myöhemmin vuoden 1878 aikana lopullinen maalaus "Kuutamomaisema", josta Churberg sai kahden muun maalauksen kanssa Suomen Taideyhdistyksen ensimmäisen dukaattipalkinnon vuonna 1879. Fanny Churbergin taide nousi silti arvoonsa vasta hänen kuolemansa jälkeen vuonna 1919, kun Gösta Stenman järjesti tuolloin hänen töidensä yksityisnäyttelyn Helsinkiin. Maalauksen Ateneumiin vuonna 1919 lahjoittaneella varatuomari Arvid Souranderilla oli suuri kokoelma taiteilijan teoksia.


title: Kuutamo, harjoitelma

text: Lopullinen maalaus "Kuutamomaisema" kuuluu nykyään Fortumin Taidesäätiön kokoelmiin.


title: Aurora Borealis (jäänmurtaja)

text: Aurora Borealis on Euroopan Unionin yhteishanke, jonka tavoitteena on rakentaa kehittynyt jäänmurtaja, joka toimisi myös monikäyttöisenä tutkimusaluksena ja porauslauttana. Aluksen rakentamisen on suunniteltu alkavan vuonna 2012, tosin aluksen kustannukset ovat myöhemmin nousseet arvioitua suuremmiksi, jonka vuoksi sen tilalle on jouduttu suunnittelemaan halvempaa versiota.


title: Aurora Borealis (jäänmurtaja)

text: Aluksen rakentamisesta on luovuttu liian suurten rakentamiskustannusten (800 miljoonaa euroa) vuoksi.


title: Tony Melville

text: Anthony "Tony" Robin Melville (16. toukokuuta 1952 Liverpool, Iso-Britannia) on suomalais-brittiläinen lehtori, joka tunnetaan myös televisio-ohjelmista "Tonyn bistro", "Tonyn matkaeväät - Irlanti", sekä "Tarinoita Suomesta". Melville on asunut Suomessa vuodesta 1975 ja hän on Suomen kansalainen. Hän on toiminut englannin kielen lehtorina Jyväskylän yliopistossa vuodesta 1979. Melville on toiminut SDP:n edustajana Jyväskylän kaupunginvaltuustossa 1997-2008, varavaltuutettuna 2009–2013 ja uudelleen valtuustossa vuodesta 2013 lähtien. Hän ollut mukana lukuisissa muissakin paikallisissa luottamustoimissa. Hänet valittiin kaupunginvaltuustoon myös vuoden 2017 kuntavaaleissa.


title: Rock On (Mudin albumi)

text: Rock On on brittiläisen Mud-yhtyeen vuonna 1978 julkaistu viides studioalbumi, ja samalla ensimmäinen, jonka julkaisi RCA Records. Albumi oli muusikillisesti paria edeltäjäänsä kaupallisempi ja eräänlainen sekoitus yhtyeen vanhaa ja silloista tyyliä. Levyn kappaletta ”Slow Talking Boy” on pidetty yhtyeen parhaana moneen vuoteen, mutta yleisesti "Rock Onia" on sanottu sävyltään ”latteaksi”.


title: Rock On (Mudin albumi)

text: Albumi on yhtyeen ensimmäinen, jonka tuottamiseen on osallistunut useampi kuin yksi henkilö. Levyllä vierailee kosketinsoittaja Brian Tatum.


title: Rock On (Mudin albumi)

text: Vuonna 2009 albumi julkaistiin CD-levynä yhdessä "As You Like It" -levyn kanssa.


title: The House of the Rising Sun

text: The House of the Rising Sun on kansanlaulu Yhdysvalloista. Se tunnetaan myös nimillä "House of Rising" Sun ja "Rising Sun Blues". Kappaleen menestynein versio oli englantilaisen rockyhtye The Animalsin tekemä rocksovitus vuonna 1964. Tämä kappale oli hitti Yhdistyneessä kuningaskunnassa, Yhdysvalloissa, Ruotsissa, Suomessa ja Kanadassa.


title: Moonrise Kingdom

text: Moonrise Kingdom on vuonna 2012 ensi-iltansa saanut Wes Andersonin ohjaama draamakomedia, jonka ovat käsikirjoittaneet Anderson ja Roman Coppola. Pääosissa näyttelevät Bruce Willis ja Bill Murray.


title: Moonrise Kingdom

text: Elokuvan ensiesitys oli Cannesin 65. elokuvajuhlilla 16. toukokuuta 2012.


title: Moonrise Kingdom

text: Vuonna 2016 "Moonrise Kingdom" äänestettiin BBC:n kyselyssä vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Vesipäät

text: Vesipäät (engl. "The Stupids") on vuonna 1996 julkaistu seikkailukomedia, joka perustuu Harry Allardin ja James Marshallin samannimiseen lastenkirjasarjaan. Elokuvan pääosia esittävät muun muassa Tom Arnold, Jessica Lundy, Bug Hall, Alex McKenna, Mark Metcalf, Matt Keeslar, Scott Kraft, Victor Ertmanis, Earl Williams, George Chiang ja Max Landis. Elokuvan on ohjannut John Landis. Elokuva oli valtava taloudellinen floppi ja voitti Razzie-palkinnon huonoimmasta miespääosasta.


title: Jaakko Kangas

text: Jaakko Kangas (s. 1981) on suomalainen ohjaaja, kuvaaja ja käsikirjoittaja. Kankaan ohjaamia televisio-ohjelmia ovat muun muassa Pelimies (2016-2017), YleLeaks (2011-2016) ja Miitta-täti (2009–2011).


title: Lutherin kirkko (Lahti)

text: Lutherin kirkko on Lahdessa sijaitseva Suomen luterilaisen evankeliumiyhdistyksen (Sley) omistama kirkkorakennus. Se sijaitsee osoitteessa Vuorikatu 37. Rakennus on rakennettu vuonna 1937, ja se oli vuosina 1977-2015 Lahden vanhin kirkkorakennus.


title: Lutherin kirkko (Lahti)

text: Samalla paikalla sijaitsi jo ensimmäinen, vuonna 1917 rakennutettu rukoushuone, jolle Evankeliumiyhdistyksen Lahden nuorisoliitto oli hankkinut tontin. Vuonna 1936 tehtiin päätös uuden rukoushuoneen rakentamisesta ja sen peruskivi muurattiin keväällä 1936. Tapahtumaa olivat juhlistamassa Sleyn toiminnanjohtaja K. V. Tamminen ja yhdistyksen johtokunnan puheenjohtaja Julius Engström, Hollolan kirkkoherra. Tampereen piispa Aleksi Lehtonen vihki rakennuksen rukoushuoneeksi kynttilänpäivänä 5. helmikuuta 1937.


title: Lutherin kirkko (Lahti)

text: Sotavuosina seurakunnan toiminta siirtyi monilta osin pommitusten pelossa keskustan puukirkosta Sleyn rukoushuoneelle. Piispa Eelis Gulin vihki rukoushuoneen Lutherin kirkoksi piispantarkastuksen yhteydessä vuonna 1953. Siitä lähtien kirkossa on ollut säännöllisesti Sleyn omaa jumalanpalvelustoimintaa. Kirkko sai vuonna 1956 Tauno Äikään suunnittelemat urut. Kirkosta tuli Lahden vanhin kirkkorakennus, kun Keski-Lahden puukirkko purettiin 1970-luvulla. Lahden ja Nastolan kuntaliitoksen myötä 2016 vanhimmaksi kirkkorakennukseksi tuli Nastolan kirkko.


title: Lutherin kirkko (Lahti)

text: Kirkossa on nykyään jumalanpalvelus joka sunnuntai. Lisäksi arkipäivinä siellä toimii useita raamattupiirejä ja muita piirejä. Viisisataapaikkaisen kirkon kävijämäärä on ollut kasvussa, kävijöitten ikäjakauman ollessa laaja ja sisältäessä myös lapsiperheitä. Myös herätysliiketaustaltaan kävijöitten taustat vaihtelevat.


title: Robert Biedroń

text: Robert Biedroń (s. 13. huhtikuuta 1976) on puolalainen seksuaalivähemmistöjen oikeuksia ajava aktivisti ja poliitikko. Hän toimi aiemmin Puolan tasavallan sosiaalidemokratiassa ja Demokraattisen vasemmiston liitossa. Nykyisin hän kuuluu Palikotin liikkeeseen. Hän on toiminut Kampanjan homofobiaa vastaan johdossa. Hän on politiikan tutkimuksen tohtori (2011).


title: Robert Biedroń

text: Biedroń oli Demokraattisen vasemmiston liiton riveistä ehdokkaana Sejmiin epäonnistuneesti vuonna 2005 ja Olsztynin paikalliskokoukseen onnistuneesti vuonna 2006.


title: Robert Biedroń

text: Vuonna 2010 Biedrońia syytettiin poliisin pahoinpitelemisestä Varsovassa. Puolan lokakuun 2011 parlamenttivaaleissa hänet valittiin Palikotin liikkeen ehdokkaana Sejmiin. Hän sai 16 919 ääntä Gdynian vaalipiirissä. Hän on Sejmin ensimmäinen avoimesti homoseksuaalinen jäsen. Hänen elämänkumppaninsa on Krzysztof Śmiszek.


title: Mänty (täsmennyssivu)

text: Mänty tarkoittaa seuraavia:Mänty on seuraavien henkilöiden sukunimi:


title: Työnimi

text: Työnimi tai työnimike on jollekin työvaiheessa olevalle projektille, kuten elokuvalle, videopelille tai musiikkialbumille annettava väliaikainen nimi. Väliaikainen nimi muutetaan varsinaiseksi hieman ennen projektin julkaisua.


title: Työnimi

text: Työnimiä, joita käytetään tai on käytetty:


title: Kataja (täsmennyssivu)

text: Kataja tarkoittaa seuraavia:Kataja on seuraavien henkilöiden nimi:Aihepiiriin liittyvät myös seuraavat:


title: Elin Bruse

text: Elin Elisabeth Bruse-Gustavsson (6. lokakuuta 1883 Liljendal – 31. elokuuta 1970 Liljendal) oli suomalainen ruotsin kielellä kirjoittanut kirjailija.


title: Elin Bruse

text: Brusen vanhemmat olivat kirvesmies, puuseppä Gustaf Bruse ja Edla Blomqvist. Hän kävi 1899 Porvoon kansanopiston ja 1900 Helsingin alakoulunopettajaseminaarin. Bruse toimi opettajana 1901–1902 Kruunupyyssä ja 1902–1909 Liljendalissa. Hän meni naimisiin 1909 maanviljelijä Otto Gustavssonin kanssa. Jäätyään leskeksi 1920 Bruse joutui vastaamaan yksin tilan ja kahden lapsen hoidosta.


title: Leppä (täsmennyssivu)

text: Leppä voi tarkoittaa seuraavia:


title: Mäntynen

text: Mäntynen on sukunimi. Nimi on Suomessa 1 560:lla henkilöllä. Tunnettuja nimenkantajia ovat:


title: Teatterihelinät

text: Teatterihelinät on harrastajateatteritapahtuma, joka on järjestetty vuodesta 1996 saakka kahden vuoden välein Posiolla. Teatterihelinöissä teatterin harrastajat pääsevät viikonlopun aikana esiintymään yleisön lisäksi myös teatterialan ammattilaisraadille, joka antaa palautetta jokaisesta esityksestä. Tapahtuman järjestävät Lapin Nuorison liitto, Opintokeskus kansalaisfoorumi, Posion kunta ja Posion näyttämö, joiden muodostama teatteritoimikunta valitsee esitykset Teatterihelinöihin.


title: Teatterihelinät

text: Keväällä 2010 järjestettyihin kahdeksansiin Teatterihelinöihin myytiin 1300 pääsylippua, mikä oli tapahtuman siihenastinen yleisöennätys.Tämä rikottiin kaksi vuotta myöhemmin 1400 myydyn lipun myötä. Näissä vuoden 2012 yhdeksänsissä Teatterihelinöissä nähtiin 13 esitystä, joista viisi oli syksyllä 2011 aloittaneen harrastajateatteriohjaajien täydennyskoulutuksen tulosta.


title: Koivunen

text: Koivunen voi tarkoittaa seuraavia:


title: A. Artokari

text: Aarne Johannes Tornberg, kirjailijanimi A. Artokari (22. kesäkuuta 1927 – 30. tammikuuta 1977 ) oli suomalainen kirjailija.


title: Proceratium google

text: Proceratium google on Brian L. Fisherin Madagaskarilta löytämä muurahaislaji. Fisher nimesi muurahaisen Google Earthin mukaan, koska Google Earth toi paljon apua hänen tutkimukseensa.


title: Kuusinen

text: Kuusinen voi tarkoittaa seuraavia:


title: Kuusinen

text: "Kuusinen" on useimmissa tapauksissa nuorehko länsisuomalainen sukunimi, joskin tietoja nykyiseltä luovutetulta alueelta nimestä löytyy jo 1500-luvulta (vrt. esim. "Virtanen"). Kuusisia on asunut varsinkin Porissa, Tampereella, Hämeenlinnassa, Turussa, Jyväskylässä ja Seinäjoella. Vuonna 1906 "Kuusiseksi" vaihtuivat nimet "Gröhn" Sortavalassa, "Granö" Lammilla, "Björk" Konginkankaalla, "Gröndahl" Siikaisissa ja "Fling" Sysmässä.


title: Esko Ervasti

text: Esko Pellervo Ervasti (22. joulukuuta 1921 Muhos – 7. marraskuuta 1977 Oulu ) oli suomalainen opettaja ja kirjallisuustieteilijä.


title: Aliluutnantti Anton af Tengström

text: Aliluutnantti Anton af Tengström on Gustaf Wilhelm Finnbergin (1784–1833) vuonna 1826 maalaama öljyvärimaalaus, 85 × 66,5 cm. Maalauksessa kuvatun Anton af Tengströmin isä oli Jakob Tengström, joka oli Suomen ensimmäinen arkkipiispa. Teos kuuluu Ateneumin taidemuseon kokoelmaan, johon se on ostettu vuonna 1891.


title: Aliluutnantti Anton af Tengström

text: Muotokuvamaalaus Anton af Tengströmistä on esimerkki romantiikan ajan taiteesta. Maalauksessa korostuu värien voima ja kuvattavan persoonallisuus eivätkä enää pikkupiirteiset yksityiskohdat kuten vähän aikaisemmin vallalla olleessa kustavilaisessa taiteessa korostuivat.


title: Aliluutnantti Anton af Tengström

text: Muotokuvan malli sai surmansa Turkin sodassa Varnassa jouluaattona 1828.


title: Mansikkatyttö

text: Mansikkatyttö () on taiteilija Nils Schillmarkin (1745–1804) noin vuonna 1782 maalaama öljyvärimaalaus, 92 × 70 cm. Maalauksen mallina on ollut aatelistyttö Ulrika Charlotta Armfelt. Teos kuuluu Ateneumin taidemuseon kokoelmaan, johon se on ostettu vuonna 1967.


title: Mansikkatyttö

text: Maalauksessa huivipäinen tyttö seisoo tuohivakka kädessään talonpoikaistyyliset rakennukset taustanaan. Tuon aikaisesta kustavilaisesta viileästä maalaustavasta poiketen kuvassa on tummat ja lämpimät värit, kuten taivaan oranssi ja tumman siniharmaa väritys sekä synkän tumma versova pajunkanto tytön vieressä. Myös maisemassa on tummaa dramatiikkaa, jota vasten tytön sini-valkoinen ja sini-punainen vaatetus erottuu selvästi. Päässään punaposkisella tytöllä on musta huivi, jonka alla on punavalkoinen päähine.


title: Mansikkatyttö

text: Skellefteåsta kotoisin ollut Schillmark maalasi Suomessa muotokuvia kiertelevänä maalarina eli konterfeijarina. Hän oli tullut Suomeen Viaporin rakennustöiden suomien tilausten ansiosta ja asettui Suomeen pysyvästi vuonna 1773. Ulrika Armfeltistä hän maalasi muotokuvan myös tämän aikuistuttua.


title: Mansikkatyttö

text: "Mansikkatyttö" oli kuvattu vuonna 1987 julkaistussa suomalaisessa postimerkissä.


title: Malja-asetelma

text: Malja-asetelma on taiteilija Nils Schillmarkin noin vuosina 1795–97 maalaama öljyvärimaalaus öljyllä kankaalle, 77 × 107,5 cm. Maalauksen uskotaan olevan ns. ovenpäällyskuva, jollaisia suosittiin 1700-luvun lopun säätyläiskodeissa. Asetelman tilaajana pidetään maaherra Herman Johan Lodea. Teos kuuluu Ateneumin taidemuseon kokoelmaan, johon se on ostettu vuonna 1954.


title: Malja-asetelma

text: Maalauksessa kuvataan pöydän päällä olevia astioita. Malja, pullo ja neljä pikarilasia ovat tässä maalauksessa vaalean ruskealla pöydällä. Maljassa on punssibooli-juomaa ja sen vieressä on sitruuna, punssiboolin olennainen ainesosa, sekä irtonainen sitruunaviipale. Malja on Itä-Intian kauppakomppanian tuomaa kiinalaista posliinia. Se ja harvinainen herkku sitruuna ovat vaurauden merkkejä tuon ajan Suomesta.


title: Malja-asetelma

text: Maalauksen on uskottu olevan ovenpäällyskuva, mutta kehystettynä sitä on kuitenkin pidettävä itsenäisen asetelmamaalauksen lajityyppiin kuuluvana työnä. Heinolan maaherran residenssissä oli todistettavasti kaksi Schillmarkin tekemää maisemaa, jotka nekin ovat nykyään Ateneumissa. Maalauksessa oleva malja on Heinolassa.


title: Haapanen

text: Haapanen on suomenkielinen sukunimi. Tunnettuja nimenkantajia ovat:


title: Sirkka-Liisa Lähteenoja

text: Sirkka-Liisa Lähteenoja (s. 27. maaliskuuta 1921 Hämeenlinna) on suomalainen toimittaja, lehdenkustantaja ja kirjailija. Hän toimi 1940–50-luvuilla kommunistisen "Uusi Nainen" -lehden toimittajana, sitten 1957–1974 "Monalisa"-naistenlehden perustajana, päätoimittajana ja kustantajana ja viimeiseksi "P.S."-lehden päätoimittajana 1970-luvun lopulla.


title: Sirkka-Liisa Lähteenoja

text: Lähteenoja kasvoi äitinsä hylkäämänä huutolaistyttönä köyhän muonamiehen viisilapsisessa perheessä Mikkelin maalaiskunnassa. Hän aloitti lehdistöuransa 1940-luvulla sosialidemokraattisen "Pohjanmaan Kansan" toimittajana Vaasassa, Sieltä hän siirtyi Helsinkiin "Suomen Sosialidemokraattiin" ja edelleen "Päivälehteen", kunnes vuonna 1947 aloitti pitkän naistenlehtiuransa SKDL:n julkaisemassa "Uudessa Naisessa". Kommunistiseen aatemaailmaan Lähteenoja turhautui Unkarin kansannousun aikaan 1956 ja erosi "Uuden Naisen" palveluksesta kymmenvuotisen uran jälkeen. Hän sai paikan "Kauneus ja Terveys" -lehdestä, mutta pesti jäi lyhyeksi.


title: Sirkka-Liisa Lähteenoja

text: Lähteenmäki oli pari vuotta kotiäitinä, kunnes hän sai Lahden Kirjapainon innostumaan uuden naistenlehden Monalisan perustamisesta. Vuodesta 1963, Lahden Kirjapainon ajauduttua vaikeuksiin Lähteenoja alkoi itse myös kustantaa "Monalisaa" yrityksensä Kustannus Oy Lehtiliisan kautta. "Monalisa" onnistui 1960-luvun kuluessa löytämän oman, joskin melko pienen lukijakuntansa lähinnä kaupunkilaisista työväestöön kuuluvista nuorista naisista. Lähteenoja myi "Monalisan" Kustannus Oy Williamsille, mutta jatkoi lehden päätoimittajana kunnes seuraavana vuonna hänen paikalleen kutsuttiin tv-kuuluttaja Teija Sopanen. A-lehdet osti Williamsin 1975 ja "Monalisa" sulautettiin "Eeva"-lehteen.